qundao/data-zh-poetry huggingface dataset:
玉燭新
作者：周邦彥
朝代：宋

溪源新臘後。見數朵江梅，剪裁初就。暈酥砌玉芳英嫩，故把春心輕漏。前村昨夜，想弄月、黃昏時候。孤岸峭，疏影橫斜，濃香暗沾襟袖。尊前賦與多材，問嶺外風光，故人知否。壽陽謾鬥。終不似，照水一枝清瘦。風嬌雨秀。好亂插、繁花盈首。須通道，羌管無情，看看又奏。
玲瓏四犯
作者：周邦彥
朝代：宋

穠李夭桃，是舊日潘郎，親試春豔。自別河陽，長負露房煙臉。憔悴鬢點吳霜，念想夢魂飛亂。嘆畫闌玉砌都換。才始有緣重見。夜深偷展香羅薦。暗窗前、醉眠蔥茜。浮花浪蕊都相識，誰更曾抬眼。休問舊色舊香，但認取、芳心一點。又片時一陣，風雨惡，吹分散。
瑞鶴仙
作者：周邦彥
朝代：宋

悄郊原帶郭。行路永，客去車塵漠漠。斜陽映山落。斂餘紅、猶戀孤城欄角。凌波步弱。過短亭、何用素約。有流鶯勸我，重解繡鞍，緩引春酌。不記歸時早暮，上馬誰扶，醒眠朱閣。驚飆動幕。扶殘醉，繞紅藥。嘆西園、已是花深無地，東風何事又惡。任流光過卻。猶喜洞天自樂。
瑞鶴仙
作者：周邦彥
朝代：宋

暖煙籠細柳。弄萬縷千絲，年年春色。晴風蕩無際，濃於酒、偏醉情人調客。闌干倚處，度花香、微散酒力。對重門半掩，黃昏淡月，院宇深寂。愁極。因思前事，洞房佳宴，正值寒食。尋芳遍賞，金谷裡，銅駝陌。到而今、魚雁沈沈無信，天涯常是淚滴。早歸來，雲館深處，那人正憶。
瑞龍吟
作者：周邦彥
朝代：宋

章臺路。還見褪粉梅梢，試花桃樹。愔愔坊陌人家，定巢燕子，歸來舊處。暗凝佇。因念個人痴小，乍窺門戶。侵晨淺約宮黃，障風映袖，盈盈笑語。前度劉郎重到，訪鄰尋裡，同時歌舞。唯有舊家秋娘，聲價如故。吟箋賦筆，猶記燕臺句。知誰伴，名園露飲，東城閒步。事與孤鴻去。探春盡是，傷離意緒。官柳低金縷。歸騎晚，纖纖池塘飛雨。斷腸院落，一簾風絮。
粉蝶兒慢
作者：周邦彥
朝代：宋

宿霧藏春，餘寒帶雨，佔得群芳開晚。豔初弄秀，倚東風嬌懶。隔葉黃鸝傳好音，喚入深叢中探。數枝新，比昨朝、又早紅稀香淺。眷戀。重來倚檻。當韶華、未可輕辜雙眼。賞心隨分樂，有清尊檀板。每歲嬉遊能幾日，莫使一生歌欠。忍因循、片花飛、又成春減。
紅窗迥
作者：周邦彥
朝代：宋

幾日來、真個醉。不知道、窗外亂紅，已深半指。花影被風搖碎。擁春酲乍起。有個人人，生得濟楚，來向耳畔，問道今朝醒未。情性兒、慢騰騰地。惱得人又醉。
綺寮怨
作者：周邦彥
朝代：宋

上馬人扶殘醉，曉風吹未醒。映水曲、翠瓦朱簷，垂楊裡、乍見津亭。當時曾題敗壁，蛛絲罩、淡墨苔暈青。念去來、歲月如流，徘徊久、嘆息愁思盈。去去倦尋路程。江陵舊事，何曾再問楊瓊。舊曲悽清。斂愁黛、與誰聽。尊前故人如在，想念我、最關情。何須渭城。歌聲未盡處，先淚零。
繞佛閣
作者：周邦彥
朝代：宋

暗塵四斂。樓觀迥出，高映孤館。清漏將短。厭聞夜久，籤聲動書幔。桂華又滿。閒步露草，偏愛幽遠。花氣清婉，望中迤邐，城陰度河岸。倦客最蕭索，醉倚斜橋穿柳線。還似汴堤，虹梁橫水面。看浪颭春燈，舟下如箭。此行重見。嘆故友難逢，羈思空亂。兩眉愁、向誰舒展。
花心動
作者：周邦彥
朝代：宋

簾卷青樓，東風暖，楊花亂飄晴晝。蘭袂褪香，羅帳褰紅，繡枕旋移相就。海棠花謝春融暖，偎人恁、嬌波頻溜。象床穩，鴛衾謾展，浪翻紅縐。一夜情濃似酒。香汗漬鮫綃，幾番微透。鸞困鳳慵，婭奼雙眉，畫也畫應難就。問伊可煞□人厚。梅萼露、胭脂檀口。從此後、纖腰為郎管瘦。
華胥引
作者：周邦彥
朝代：宋

川原澄映，煙月冥濛，去舟如葉。岸足沙平，蒲根水冷留雁唼。別有孤角吟秋，對曉風嗚軋。紅日三竿，醉頭扶起還怯。離思相縈，漸看看、鬢絲堪鑷。舞衫歌扇，何人輕憐細閱。點檢從前恩愛，但鳳箋盈篋，愁剪燈花，夜來和淚雙疊。
蕙蘭芳引
作者：周邦彥
朝代：宋

寒瑩晚空，點清鏡、斷霞孤鶩。對客館深扃，霜草未衰更綠。倦遊厭旅，但夢繞、阿嬌金屋。想故人別後，盡日空疑風竹。塞北氍毹，江南圖障，是處溫燠。更花管雲箋，猶寫寄情舊曲。音塵迢遞，但勞遠目。今夜長，爭奈枕單人獨。
蘇幕遮
作者：周邦彥
朝代：宋

燎沈香，消溽暑。鳥雀呼晴，侵曉窺簷語。葉上初陽乾宿雨，水面清圓，一一風荷舉。故鄉遙，何日去。家住吳門，久作長安旅。五月漁郎相憶否。小楫輕舟，夢入芙蓉浦。
西平樂
作者：周邦彥
朝代：宋

稚柳蘇晴，故溪歇雨，川迥未覺春賒。駝褐寒侵，正憐初日，輕陰抵死須遮。嘆事逐孤鴻盡去，身與塘蒲共晚，爭知向此，征途迢遞，佇立塵沙。追念朱顏翠發，曾到處、故地使人嗟。道連三楚，天低四野，喬木依前，臨路敧斜。重慕想，東陵晦跡，彭澤歸來，左右琴書自樂，松菊相依，何況風流鬢未華。多謝故人，親馳鄭驛，時倒融尊，勸此淹留，共過芳時，翻令倦客思家。
解語花
作者：周邦彥
朝代：宋

風銷焰蠟，露浥烘爐。花市光相射。桂華流瓦。纖雲散，耿耿素娥欲下。衣裳淡雅。看楚女、纖腰一把。簫鼓喧，人影參差，滿路飄香麝。因念都城放夜。望千門如晝，嬉笑遊冶。鈿車羅帕。相逢處，自有暗塵隨馬。年光是也。唯只見、舊情衰謝。清漏移，飛蓋歸來，從舞休歌罷。
解連環
作者：周邦彥
朝代：宋

怨懷無託。嗟情人斷絕，信音遼邈。信妙手、能解連環，似風散雨收，霧輕雲薄。燕子樓空，暗塵鎖、一床絃索。想移根換葉。盡是舊時，手種紅藥。汀洲漸生杜若。料舟依岸曲，人在天角。謾記得、當日音書，把閒語閒言，待總燒卻。水驛春回，望寄我、江南梅萼。拚今生，對花對酒，為伊落淚。
訴衷情
作者：周邦彥
朝代：宋

堤前亭午未融霜。風緊雁無行。重尋舊日岐路，茸帽北遊裝。期信杳，別離長。遠情傷。風翻酒幔，寒凝茶煙，又是何鄉。
訴衷情
作者：周邦彥
朝代：宋

當時選舞萬人長。玉帶小排方。喧傳京國聲價，年少最無量。花閣迥，酒筵香。想難忘。而今何事，佯向人前，不認周郎。
訴衷情
作者：周邦彥
朝代：宋

出林杏子落金盤。齒軟怕嘗酸。可惜半殘青紫，猶有小唇丹。南陌上，落花閒。雨斑斑。不言不語，一段傷春，都在眉間。
過秦樓
作者：周邦彥
朝代：宋

水浴清蟾，葉喧涼吹，巷陌馬聲初斷。閒依露井，笑撲流螢，惹破畫羅輕扇。人靜夜久憑闌，愁不歸眠，立殘更箭。嘆年華一瞬，人今千里，夢沈書遠。空見說、鬢怯瓊梳，容銷金鏡，漸懶趁時勻染。梅風地溽，虹雨苔滋，一架舞紅都變。誰信無憀，為伊才減江淹，情傷荀倩。但明河影下，還看稀星數點。
還京樂
作者：周邦彥
朝代：宋

禁菸近，觸處、浮香秀色相料理。正泥花時候，奈何客裡，光陰虛費。望箭波無際。迎風漾日黃雲委。任去遠，中有萬點，相思清淚。到長淮底。過當時樓下，殷勤為說，春來羈旅況味。堪嗟誤約乖期，向天涯、自看桃李。想而今、應恨墨盈箋，愁妝照水。怎得青鸞翼，飛歸教見憔悴。
鎖窗寒·瑣寒窗
作者：周邦彥
朝代：宋

暗柳啼鴉，單衣佇立，小簾朱戶。桐花半畝，靜鎖一庭愁雨。灑空階，夜闌未休，故人剪燭西窗語。似楚江暝宿，風燈零亂，少年羈旅。遲暮。嬉遊處。正店舍無煙，禁城百五。旗亭喚酒，付與高陽儔侶。想東園，桃李自春，小唇秀靨今在否。到歸時，定有殘英，待客攜尊俎。
長相思
作者：周邦彥
朝代：宋

馬如飛。歸未歸。誰在河橋見別離。修楊委地垂。掩面啼。人怎知。桃李成陰鶯哺兒。閒行春盡時。
長相思
作者：周邦彥
朝代：宋

舉離觴。掩洞房。箭水泠泠刻漏長。愁中看曉光。整羅裳。脂粉香。見掃門前車上霜。相持泣路傍。
長相思
作者：周邦彥
朝代：宋

沙棠舟。小棹遊。池水澄澄人影浮。錦鱗遲上鉤。煙雲愁。簫鼓休。再得來時已變秋。欲歸須少留。
長相思
作者：周邦彥
朝代：宋

好風浮。晚雨收。林葉陰陰映鷁舟。斜陽明倚樓。黯凝眸。憶舊遊。艇子扁舟來莫愁。石城風浪秋。
長相思
作者：周邦彥
朝代：宋

夜色澄明。天街如水，風力微冷簾旌。幽期再偶，坐久相看才喜，欲嘆還驚。醉眼重醒。映雕闌修竹，共數流螢。細語輕盈。盡銀臺、掛蠟潛聽。自初識伊來，便惜妖嬈豔質，美眄柔情。桃溪換世，鸞馭凌空，有願須成。遊絲蕩絮，任輕狂、相逐牽縈。但連環不解，流水長東，難負深盟。
隔浦蓮·隔浦蓮近拍
作者：周邦彥
朝代：宋

新篁搖動翠葆。曲徑通深窈。夏果收新脆，金丸落、驚飛鳥。濃靄迷岸草。蛙聲鬧。驟雨鳴池沼。水亭小。浮萍破處，簾花簷影顛倒。綸巾羽扇，困臥北窗清曉。屏裡吳山夢自到。驚覺。依然身在江表。
雙頭蓮
作者：周邦彥
朝代：宋

一抹殘霞，幾行新雁，天染雲斷，紅迷陣影，隱約望中，點破晚空澄碧。助秋色。門掩西風，橋橫斜照，青翼未來，濃塵自起，咫尺鳳幃，合有人相識。嘆乖隔。知甚時恣與，同攜歡適。度曲傳觴，並韉飛轡，綺陌畫堂連夕。樓頭千里，帳底三更，盡堪淚滴。怎生向，無聊但只聽訊息。
風流子
作者：周邦彥
朝代：宋

新綠小池塘。風簾動，碎影舞斜陽。羨金屋去來，舊時巢燕，土花繚繞，前度莓牆。繡閣鳳幃深幾許，曾聽得理絲簧。欲說又休，慮乖芳信，未歌先咽，愁近清觴。遙知新妝了，開朱戶，應自待月西廂。最苦夢魂，今宵不到伊行。問甚時說與，佳音密耗，寄將秦鏡，偷換韓香。天便教人，霎時廝見何妨。
風流子
作者：周邦彥
朝代：宋

楓林凋晚葉，關河迥，楚客慘將歸。望一川暝靄，雁聲哀怨，半規涼月，人影參差。酒醒後，淚花銷鳳蠟，風幕卷金泥。砧杵韻高，喚回殘夢，綺羅香減，牽起餘悲。亭皋分襟地，難拚處、偏是掩面牽衣。何況怨懷長結，重見無期。想寄恨書中，銀鉤空滿，斷腸聲裡，玉筋還垂。多少暗愁密意，唯有天知。
鳳來朝
作者：周邦彥
朝代：宋

逗曉看嬌面。小窗深、弄明未遍。愛殘朱宿粉雲鬟亂。最好是、帳中見。說夢雙蛾微斂。錦衾溫、酒香未斷。待起難捨拚。任日炙、畫欄暖。
鵲橋仙令·鵲橋仙
作者：周邦彥
朝代：宋

浮花浪蕊，人間無數，開遍朱朱白白。瑤池一朵玉芙蓉，秋露洗、丹砂真色。晚涼拜月，六銖衣動，應被姮娥認得。翩然欲上廣寒宮，橫玉度、一聲天碧。
鶴沖天
作者：周邦彥
朝代：宋

梅雨霽，暑風和。高柳亂蟬多。小園臺榭遠池波。魚戲動新荷。薄紗廚，輕羽扇。枕冷簟涼深院。此時情緒此時天。無事小神仙。
鶴沖天
作者：周邦彥
朝代：宋

白角簟，碧紗廚。梅雨乍晴初。謝家池畔正清虛。香散嫩芙蕖。日流金，風解慍。一弄素琴歌舞。慢搖紈扇訴花箋。吟待晚涼天。
黃鸝繞碧樹
作者：周邦彥
朝代：宋

雙闕籠嘉氣，寒威日晚，歲華將暮。小院閒庭，對寒梅照雪，淡煙凝素。忍當迅景，動無限、傷春情緒。猶賴是、上苑風光漸好，芳容將煦。草莢蘭芽漸吐。且尋芳、更休思慮。這浮世、甚驅馳利祿，奔競塵土。縱有魏珠照乘，未買得流年住。爭如盛飲流霞，醉偎瓊樹。
點絳唇
作者：周邦彥
朝代：宋

臺上披襟，快風一瞬收殘雨。柳絲輕舉。蛛網粘飛絮。極目平蕪，應是春歸處。愁凝佇。楚歌聲苦。村落黃昏鼓。
點絳唇
作者：周邦彥
朝代：宋

徵騎初停，酒行莫放離歌舉。柳汀蓮浦。看盡江南路。苦恨斜陽，冉冉催人去。空回顧。淡煙橫素。不見揚鞭處。
點絳唇
作者：周邦彥
朝代：宋

孤館迢迢，暮天草露沾衣潤。夜來秋近。月暈通風信。今日原頭，黃葉飛成陣。知人悶。故來相趁。共結臨岐恨。
點絳唇
作者：周邦彥
朝代：宋

遼鶴歸來，故鄉多少傷心地。寸書不寄。魚浪空千里。憑仗桃根，說與淒涼意。愁無際。舊時衣袂。猶有東門淚。
齊天樂
作者：周邦彥
朝代：宋

綠蕪凋盡臺城路，殊鄉又逢秋晚。暮雨生寒，鳴蛩勸織，深閣時聞裁剪。雲窗靜掩。嘆重拂羅裀，頓疏花簟。尚有綀囊，露螢清夜照書卷。荊江留滯最久，故人相望處，離思何限。渭水西風，長安亂葉，空憶詩情宛轉。憑高眺遠。正玉液新篘，蟹螯初薦。醉倒山翁，但愁斜照斂。
六丑蔷薇谢后作
作者：周邦彦
朝代：宋

正单衣试酒，恨客里、光阴虚掷。愿春暂留，春归如过翼。一去无迹。为问花何在，夜来风雨，葬楚宫倾国。钗钿堕处遗香泽。乱点桃蹊，轻翻柳陌。多情为谁追惜。但蜂媒蝶使，时叩窗隔。东园岑寂。渐蒙笼暗碧。静绕珍丛底，成叹息。长条故惹行客。似牵衣待话，别情无极。残英小、强簪巾帻。终不似一朵，钗头颤袅，向人欹侧。漂流处、莫趁潮汐。恐断红、尚有相思字，何由见得。
水龙吟梨花
作者：周邦彦
朝代：宋

素肌应怯余寒，艳阳占立青芜地。樊川照日，灵关遮路，残红敛避。传火楼台，妒花风雨，长门深闭。亚帘栊半湿，一枝在手，偏勾引、黄昏泪。别有风前月底。布繁英、满园歌吹。朱铅退尽，潘妃却酒，昭君乍起。雪浪翻空，粉裳缟夜，不成春意。恨玉容不见，琼英谩好，与何人比。
满庭芳夏日溧水无想山作
作者：周邦彦
朝代：宋

风老莺雏，雨肥梅子，午阴嘉树清圆。地卑山近，衣润费炉烟。人静乌鸢自乐，小桥外、新绿溅溅。凭栏久，黄芦苦竹，拟泛九江船。年年。如社燕，飘流瀚海，来寄修椽。且莫思身外，长近尊前。憔悴江南倦客，不堪听、急管繁弦。歌筵畔，先安簟枕，容我醉时眠。
望秦川歌·其一
作者：周麟之
朝代：宋

明皇幸蜀，一日登高山望秦川，謂高力士曰：“吾聽張九齡言，不至此。
”馬上吹笛爲曲，號《謫仙怨》，今亡焉。
因爲八章，以申其念舊之意。
望秦川歌·其一
作者：周麟之
朝代：宋

明皇幸蜀，一日登高山望秦川，谓高力士曰：“吾听张九龄言，不至此。
”马上吹笛为曲，号《谪仙怨》，今亡焉。
因为八章，以申其念旧之意。
瑞鶴仙
作者：哀長吉
朝代：宋

小春天未雪。見兩蕊三花，放梅時節。昴宿孕人傑。對梅花雪片，平分風月。冰清玉潔。天賦與、仙風道骨。更等閒、來訪劉仙，覓取秘傳真訣。聞說。輝聯臺宿，瑞應文昌，世承閥閱。相門事業。有祖父、舊風烈。管泥封飛下，沙堤歸來，光復青氈舊物。慶家傳、八葉聯芳，又添一葉。
瑞鶴仙
作者：哀長吉
朝代：宋

天基佳節後。又詩詠嵩生，賢歌天佑。千齡運非偶。慶一堂風虎，雲龍感召，相門華胄。盛少屈、一錢太守。聽吏歌、一逕棠陰，民頌兩岐麥秀。知否。海峰天柱，道骨仙風，總天所授。席虛機右。金甌下，署名久。佇泥封飛下，沙堤歸去，指日家聲復舊。年年獻、金鑑千秋，玉卮萬壽。
齊天樂
作者：哀長吉
朝代：宋

青鸞海上傳芳信。藍田路入仙境。萬卷書傳，六奇計運，冰玉炯然清潤。帷褰鳳錦。□鏡啟鸞臺，煙橫鴛枕。一笑相迎，一雙兩好恰廝稱。風流人在仙隱。更一縣、陶柳春近。夢想金桃，宴分玉果，指日送嘗湯餅。枌榆接畛。管此去親盟，鎮長交聘。自古朱陳，一村惟兩姓。
天府
作者：員興宗
朝代：宋

淵淵西土，惟天之府。
昔際大吏，以貙以虎。
不寬如之何，民亦仇止。
不儉如之何，人亦悴止。
有羨其輸，有豐其橐。
左公右卿，則覬我得。
厥佐聯聯，乃翼乃前。
嗟我君子，則噤不言。
戾極而傾，疾用不寧。
既殛既鉏，伊我皇明。
皇曰西土，惟我有痌。
其守自今，惟寬儉是庸。
格其難頑，慰其嚬呻。
皇言載恩，侯心載仁。
孰是遠斯，而不率馴。
瞻彼江梁，我民我阜。
惟皇之德，惟侯之守。
敢耻于詞，以詔不朽。
續八詠·秋空月皎皎
作者：唐仲友
朝代：宋

月皎皎，皎皎飛明鏡。
滌風露以孤高，照溪山而清靜。
協二氣之金精，肅萬物之西成。
捲雲衢之點綴，廓天路之澄清。
掃埃𡏖於玉宇，流沆瀣於金莖。
汎林光於遠野，轉簷影於高城。
盪金蛇兮深浪湧，浸玉兔兮長灘平。
射潛淵兮魚龍動，冷巢棲兮烏鵲驚。
在冰壺兮心腑快，吸瓊華兮毛骨輕。
念遠人兮懷塞北，依末光兮思承明。
顥氣分深淺，素魄有虧盈。
橋成牛女渡，日沈河漢傾。
光輝半八月，憂樂殊羣情。
肅肅漸寒色，遠雁向南征。
此景皆奇絕，茲地獨崢嶸。
當午夜之寥閴，带遠烟之蒙冪。
認遥山於微微，分近樹於歷歷。
急搗衣之寒砧，引泊舟之橫笛。
繄賞心之難并，對茲焉真無敵。
佳人兮懷哉，參已橫兮歸去來。
續八詠·薰風夏更宜
作者：唐仲友
朝代：宋

夏更宜，更宜倚欄客。
扇化養之清微，布豐美之澗澤。
空翠幄之桑柘，漲黄雲之麰麥。
掃園囿之落紅，溢𤱶澮之疎白。
亙東西之入望，固高下之無擇。
響繅車於林野，度牧笛於阡陌。
消永晝於尊罍，散輕暑於絺綌。
嘉賓可以娛，塵襟可以釋。
俯檻草芊芊，懷人情脉脉。
黄梅熟兮大霔，洪濤漲兮古渡。
前渚長兮長已沒，浮梁斷兮斷無路。
駐征客之行舟，失遠村之芳樹。
望青林之濟溺，慮黄帕之爲蠹。
浪洶湧而未息，雲冥濛而猶固。
幸學海不爲遠，忽安流已如故。
赤日照奇峰，絕壑召神龍。
奔雷過車響，急雨跳珠容。
爲霖利已溥，潑墨收無蹤。
微涼入殿閣，朝爽開心胸。
高明可居君莫厭，變化莫測吟可供。
续八咏 其七 秋空月皎皎
作者：唐仲友
朝代：宋

月皎皎，皎皎飞明镜。涤风露以孤高，照溪山而清静。协二气之金精，肃万物之西成。捲云衢之点缀，廓天路之澄清。扫埃？于玉宇，流沆瀣于金茎。汎林光于远野，转檐影于高城。荡金蛇兮深浪涌，浸玉兔兮长滩平。射潜渊兮鱼龙动，冷巢栖兮乌鹊惊。在冰壶兮心腑快，吸琼华兮毛骨轻。念远人兮怀塞北，依末光兮思承明。颢气分深浅，素魄有亏盈。桥成牛女渡，日沈河汉倾。光辉半八月，忧乐殊群情。肃肃渐寒色，远雁向南征。此景皆奇绝，兹地独峥嵘。当午夜之寥阒，带远烟之蒙幂。认遥山于微微，分近树于历历。急捣衣之寒砧，引泊舟之横笛。繄赏心之难并，对兹焉真无敌。佳人兮怀哉，参已横兮归去来。
续八咏 其六 薰风夏更宜
作者：唐仲友
朝代：宋

夏更宜，更宜倚栏客。扇化养之清微，布丰美之涧泽。空翠幄之桑柘，涨黄云之麰麦。扫园囿之落红，溢？浍之疏白。亘东西之入望，固高下之无择。响缫车于林野，度牧笛于阡陌。消永昼于尊罍，散轻暑于絺绤。嘉宾可以娱，尘襟可以释。俯槛草芊芊，怀人情脉脉。黄梅熟兮大霔，洪涛涨兮古渡。前渚长兮长已没，浮梁断兮断无路。驻征客之行舟，失远村之芳树。望青林之济溺，虑黄帕之为蠹。浪汹涌而未息，云冥濛而犹固。幸学海不为远，忽安流已如故。赤日照奇峰，绝壑召神龙。奔雷过车响，急雨跳珠容。为霖利已溥，泼墨收无踪。微凉入殿阁，朝爽开心胸。高明可居君莫厌，变化莫测吟可供。
续八咏·熏风夏更宜
作者：唐仲友
朝代：宋

夏更宜，更宜倚栏客。
扇化养之清微，布丰美之涧泽。
空翠幄之桑柘，涨黄云之麰麦。
扫园囿之落红，溢𤱶浍之疎白。
亘东西之入望，固高下之无择。
响缫车于林野，度牧笛于阡陌。
消永昼于尊罍，散轻暑于絺绤。
嘉宾可以娱，尘襟可以释。
俯槛草芊芊，怀人情脉脉。
黄梅熟兮大霔，洪涛涨兮古渡。
前渚长兮长已没，浮梁断兮断无路。
驻征客之行舟，失远村之芳树。
望青林之济溺，虑黄帕之为蠹。
浪汹涌而未息，云冥蒙而犹固。
幸学海不为远，忽安流已如故。
赤日照奇峰，绝壑召神龙。
奔雷过车响，急雨跳珠容。
为霖利已溥，泼墨收无踪。
微凉入殿阁，朝爽开心胸。
高明可居君莫厌，变化莫测吟可供。
续八咏·秋空月皎皎
作者：唐仲友
朝代：宋

月皎皎，皎皎飞明镜。
涤风露以孤高，照溪山而清静。
协二气之金精，肃万物之西成。
捲云衢之点缀，廓天路之澄清。
扫埃𡏖于玉宇，流沆瀣于金茎。
泛林光于远野，转檐影于高城。
荡金蛇兮深浪涌，浸玉兔兮长滩平。
射潜渊兮鱼龙动，冷巢栖兮乌鹊惊。
在冰壶兮心腑快，吸琼华兮毛骨轻。
念远人兮怀塞北，依末光兮思承明。
颢气分深浅，素魄有亏盈。
桥成牛女渡，日沈河汉倾。
光辉半八月，忧乐殊羣情。
肃肃渐寒色，远雁向南征。
此景皆奇绝，兹地独峥嵘。
当午夜之寥閴，带远烟之蒙幂。
认遥山于微微，分近树于历历。
急捣衣之寒砧，引泊舟之横笛。
繄赏心之难并，对兹焉真无敌。
佳人兮怀哉，参已横兮归去来。
釵頭鳳·擷芳詞
作者：唐婉
朝代：宋

世情薄。人情惡。雨送黃昏花易落。曉風乾。淚痕殘。欲箋心事，獨語斜闌。難難難。人成各。今非昨。病魂嘗似鞦韆索。角聲寒。夜闌珊。怕人尋問，咽淚裝歡。瞞瞞瞞。
公無渡河
作者：唐庚
朝代：宋

公無渡河，公無渡河。
君不見吳兒秋悲小海唱，湘女夜怨招魂歌。
抱石沉清流，弄酒奔素娥。
忠血醉蛟蜃，義肉飽黿鼉。
暗中水弩貫七札，魚龍百怪垂涎澤，吻牙相磨。
公無渡河，公無渡河，平地猶恐生風波。
訴衷情
作者：唐庚
朝代：宋

平生不會斂眉頭。諸事等閒休。元來卻到愁處，須著與他愁。殘照外，大江流。去悠悠。風悲蘭杜，煙淡滄浪，何處扁舟。
摸魚兒
作者：唐珏
朝代：宋

漸滄浪、凍痕消盡。瓊絲初漾明鏡。鮫人夜翦龍髯滑，織就水晶簾冷。鳧葉淨。最好似、嫩荷半卷浮倩影。玉流翠凝。早枯豉融香，紅鹽和雪，醉齒嚼清瑩。功名夢，曾被秋風喚醒。故人應動高興。悠然世味渾如水，千里舊懷誰省。空對景。奈回首、姑蘇臺畔愁波暝。煙寒夜靜。但只有芳洲，蘋花共老，何日泛歸艇。
水龍吟
作者：唐珏
朝代：宋

淡妝人更嬋娟，晚奩淨洗鉛華膩。泠泠月色，蕭蕭風度，嬌紅斂避。太液池空，霓裳舞倦，不堪重記。嘆冰魂猶在，翠輿難駐，玉簪為誰輕墜。別有凌空一葉，泛青寒、素波千里。珠房淚溼，明璫恨遠，舊遊夢裡。羽扇生秋，瓊樓不夜，尚遺仙意。奈香易散，綃衣半脫，露涼如水。
齊天樂
作者：唐珏
朝代：宋

蠟痕初染仙莖露，新聲又移涼影。佩玉流空，綃衣翦霧，幾度槐昏柳暝。幽窗睡醒。奈欲斷還連，不堪重聽。怨結齊姬，故宮煙樹翠陰冷。當時舊情在否，晚妝清鏡裡，猶記嬌鬢。亂咽頻驚，餘悲漸杳，搖曳風枝未定。秋期話盡。又抱葉悽悽，暮寒山靜。付與孤蛩，苦吟清夜永。
齊天樂
作者：唐藝孫
朝代：宋

柳風微扇閒池閣，深林翠陰人靜。漸理琴絲，誰調金奏，悽咽流空清韻。虹明雨潤。正乍集庭柯，憑闌新聽。午夢驚回，有人嬌困酒初醒。西軒晚涼又嫩。向枝頭佔得，銀露千頃。蛻翦花輕，羽翻紙薄，老去易驚秋信。殘聲送暝。恨秦樹斜陽，暗催光景。淡月疏桐，半窗留鬢影。
望梅詞·望梅
作者：善珍
朝代：宋

寸陰堪惜。趁身強健去，結茅蒼壁。錯料事、臨老方知，國師與高僧，二途俱失。識字吟詩，數不得、死生何益。看寒山著語，李杜也輸，莫道元白。千年過如瞬息。共飛鴻縹緲，沉沒空碧。問懶瓚、因甚遭逢，芋魁亦聯翩，著名金石。遺臭流芳，老子勿、許多心力。旋消磨、數百甕齏，掩關入寂。
蠟梅香
作者：喻陟
朝代：宋

曉日初長，正錦裡輕陰，小寒天氣。未報春訊息，早瘦梅先發，淺苞纖蕊。搵玉勻香，天賦與，風流標致。問隴頭人，音容萬里。待憑誰寄。一樣曉妝新，倚朱樓凝盼，素英如墜。映月臨風處，度幾聲羌管，愁生鄉思。電轉光陰，須通道、飄零容易。且頻歡賞，柔芳正好，滿簪同醉。
婆羅門引
作者：嚴仁
朝代：宋

花明柳暗，一天春色繞朱樓。斷鴻聲喚人愁。欲問歸鴻何處，身世自悠悠。正東風留滯，楚尾吳頭。追思舊遊。嘆雙鬢、颯驚秋。可惜等閒孤了，酒令花籌。斷絃難續，謾題詩、分付水東流。流不到、蓬島瀛洲。
木蘭花慢
作者：嚴仁
朝代：宋

東風吹霧雨，更吹起、夾衣寒。正莽莽叢林，潭潭伐鼓，鬱郁焚蘭。闌干曲、多少意，看青煙如篆繞溪灣。桑柘綠陰猶薄，杏桃紅雨初翻。飛花片片走潺湲。問何日西還。嘆擾擾人生，紛紛離合，渺渺悲歡。想雲軿、何處也，對芳時、應只在人間。惆悵回紋錦字，斷腸斜日雲山。
水龍吟
作者：嚴仁
朝代：宋

翼然新榜高亭，翰林鐵畫燕公手。滁陽盛事，何人重繼，湟川太守。太守謂誰，文章的派，醉翁賢胃。對千峰削翠，雙溪注玉，端不減、琅琊秀。坐嘯清香畫戟，聽丁丁、滴花晴漏。棠陰晝寂，細賡賓客，竹枝楊柳。只恐明朝，綈封趣覲，未容借寇。盡江山識賞，鹽梅事業，煥青氈舊。
水龍吟
作者：嚴仁
朝代：宋

城頭傑觀崢嶸，重闌下瞰蒼龍脊。鏤珉盤礎，雕檀竦楶，玲瓏金碧。華子岡頭，麻源谷口，神仙窟宅。道至今清夜，月明風冷，常隱隱、聞笙笛。翠壁煙霞縹緲，更寒泉、飛空千尺。數峰江上，孤舟天際，夕陽紅溼。抖擻征塵，浩然長嘯，跨青鸞翼。向鳳崗西望，遙釃斗酒，酹文章伯。
水龍吟
作者：嚴仁
朝代：宋

飈車飛上蓬萊，不須更跨琴高鯉。砉然長嘯，天風澒洞，雲濤無際。我欲乘桴，從茲浮海，約任公子。辦虹竿千丈，犗鉤五十，親點對、連鰲餌。誰榜佳名空翠。紫陽仙、去騎箕尾。銀鉤鐵畫，龍拿鳳翥，留人間世。更憶東山，哀箏一曲，灑沾襟淚。到而今，幸有高亭遺愛，寓甘棠意。
訴衷情
作者：嚴仁
朝代：宋

一聲水調解蘭舟。人間無此愁。無情江水東流去，與我淚爭流。人已遠，更回頭。苦凝眸。斷魂何處，梅花岸曲，小小紅樓。
沁園春
作者：嚴參
朝代：宋

曰歸去來，歸去來兮，吾將安歸。但有東籬菊，有西園桂，有南溪月，有北山薇。蜂則有房，魚還有穴，蟻有樓臺獸有依。吾應有、雲中舊隱，竹裡柴扉。人間徵路熹微。看處處丹楓白露晞。況寒原衰草，牛羊來下，淡煙秋水，鱸鱖初肥。自笑平生，頹然骨相，只合持竿坐釣磯。都休也，對西風無語，落日斜暉。
沁園春
作者：嚴參
朝代：宋

竹焉美哉，愛竹者誰，曰君子歟。向佳山水處，築宮一畝，好風煙裡，種玉千餘。朝引輕霏，夕延涼月，此外塵埃一點無。須知道，有樂其樂者，吾愛吾廬。竹之清也何如。應料得詩人清矣乎。況滿庭秀色，對拈彩筆，半窗涼影，伴讀殘書。休說龍吟，莫言鳳嘯，且道高標誰勝渠。君試看，正繞坡雲氣，似渭川圖。
上留田
作者：嚴羽
朝代：宋

天地一何長久，上留田。
人老一去無歸，上留田。
松柏一何纍纍，上留田。
勸君酒樽金罍，上留田。
願君大家蠶桑，上留田。
有絲織作衲襠，上留田。
無爲多憂煩傷，上留田。
估客樂
作者：嚴羽
朝代：宋

荆州人，來販穀。
下江易，上江難。
船頭鼓，波漫漫，長帆輓上五兩竿。
塗山操
作者：嚴羽
朝代：宋

天蒼蒼，河水黄。
河流決，大野茫。
伯鯀治水，九年無功。
四海赤子，化爲魚龍。
鯀殛死，堯震怒。
乃命禹，平水土。
水土平，禹功成，魑魅奔走人安寧。
平地栽桑麻，山頭種蕎麥。
赤驥騰櫪，黄牛上軛，諸侯會同三千國。
嗟爾防風，後至奚爲。
悠悠塗山，今昔所悲。
沁園春
作者：嚴羽
朝代：宋

問訊溪莊，景如之何，吾為平章。自月湖不見，江山零落，驪塘去後，煙月淒涼。有老先生，如梅峰者，健筆縱橫為發揚。還添得，石屏詩句，一段風光。主人雅興徜徉。每攜客臨流泛羽觴。想歸來松菊，小煩管領，同盟鷗鷺，未許相忘。我道其間，如斯人物，只合盛之白玉堂。還須把，扁舟借我，散發滄浪。
滿江紅
作者：嚴羽
朝代：宋

日近觚稜，秋漸滿、蓬萊雙闕。正錢塘江上，潮頭如雪。把酒送君天上去，瓊裾玉佩鵷鴻列。丈夫兒、富貴等浮雲，看名節。天下事，吾能說。今老矣，空凝絕。對西風慷慨，唾壺歌缺。不灑世間兒女淚，難堪親友中年別。問相思、他日鏡中看，蕭蕭發。
雲山操爲吳子才賦
作者：嚴羽
朝代：宋

山巃嵸兮白雲，雲冥冥兮高山。
若有人兮居其閒，超逍遥兮盤桓。
芸櫨兮菌桷，羅橘柚兮爲堂，塗予室兮楓香。
擥葛藟兮爲帷，虈蕶雜兮佩幃。
穹岫兮玄崖，瀑流兮相豗，皎積雪兮奔雷。
攢林杳其蔽日兮，挂飛猱之清哀。
雲中之君兮騎白鹿，山靈繽兮下空谷，風蕭蕭兮灌木。
雲山兮幽幽，羌躑躅兮夷猶。
惆悵兮余懷，非夫君兮誰思。
投余簪兮太息，從夫君兮歸來。
如夢令
作者：嚴蕊
朝代：宋

道是梨花不是。道是杏花不是。白白與紅紅，別是東風情味。曾記。曾記。人在武陵微醉。
鵲橋仙
作者：嚴蕊
朝代：宋

碧梧初出，桂花才吐，池上水花微謝。穿針人在合歡樓，正月露、玉盤高瀉。蛛忙鵲懶，耕慵織倦，空做古今佳話。人間剛道隔年期，指天上、方才隔夜。
沁園春
作者：國學生
朝代：宋

三學上書，冤乎天哉，哲人已萎。自綱常一疏，為時太息，典刑諸老，盡力扶持。方哭南床，繼傷右揆，死到先生事可知。傷心處，笑寒梅冷落，血淚淋漓。人心公論難欺。願君父、明明悟此機。昔九齡疏諫，祿山必叛，更生累奏，王氏為危。變起范陽，禍成新室，說著當年人噬臍。君知否，但皇天祚宋，此事無之。
沁園春
作者：夏元鼎
朝代：宋

大道無名，金丹有驗，工夫片時。似嬰兒嬌俊，不離門戶，盈盈奼女，緩步深幃。二八當年，黃婆匹配，隔礙潛通勢似危。須臾見，見靈明寶藏，一點星飛。其時。似執躬圭。深保護陰陽造化兒。轉南辰北斗，迴風混合，雷轟雨驟，只許天知。夢幻浮生，天長地久，雲路著鞭休要遲。金不壞，合朋合德，三教同歸。
沁園春
作者：夏元鼎
朝代：宋

天下江山，無如甘露，多景樓前。有謫仙公子，依山傍水，結茅築圃，花竹森然。四季風光，一生樂事，真個壺中別有天。亭臺巧，一琴一鶴，泥絮心田。不須塊坐參禪。也不要區區學掛冠。但對境無心，山林鐘鼎，流行坎止，鬧裡偷閒。向上玄關，南辰北斗，晝夜璇璣煉火還。分明見，本來面目，不是遊魂。
沁園春
作者：夏元鼎
朝代：宋

太極才分，鴻濛鑿破，雲收霧開。見曦魂蟾魄，升沈晝夜，光含永珍，機應丹臺。火裡栽蓮，水中捉月，兩個人人暗去來。鵲橋畔，任傳神送氣，巽戶轟雷。微哉。火候休猜。無師授徒勞顏閔材。問從頭下手，收因結果，爭魂奪命，何處胚胎。小法旁門，幸勤一世，謾道修真不惹埃。爭如我，水晶宮裡，獨步瓊階。
滿江紅
作者：夏元鼎
朝代：宋

人世何為，江湖上、漁蓑堪老。鳴榔處，汪汪萬頃，清波無垢。欸乃一聲虛谷應，夷猶短棹關心否。向晚來、垂釣傍寒汀，牽星斗。砂磧畔，蒹葭茂。煙波際，盟鷗友。喜清風明月，多情相守。紫綬金章朝路險，青蓑箬笠滄溟浩。舍浮雲、富貴樂天真，釃江酒。
喜遷鶯
作者：夏竦
朝代：宋

霞散綺，月沈鉤。簾卷未央樓。夜涼河漢截天流。宮闕鎖清秋。瑤階曙。金盤露。鳳髓香和煙霧。三千珠翠擁宸遊。水殿按《涼州》。
奉和御制看毛诗诗三章二章十二句一章八句
作者：夏竦
朝代：宋

周道洽平，声动文成。周王弃善，俗移风变。哀乐异心，治乱殊音。心发言从，影响攸同。政行音类，埙篪靡异。实教化之所由，故能经乎天而纬乎地。生民尊祖，时迈告成。江汉拨乱，凫鹥持盈。四诗之道，始于和平。五际之变，通于晦明。宣宥密之基命，扬遹骏之休声。或箴规于阙政，或叹咏于芳馨。温柔之教，政治之源。瞽能诵兮可以谏，士不学兮无以言。盖盛衰之所系，故讽谕之攸存。惟圣心兮垂思，永大庇兮元元。
奉和御制看毛诗诗三章二章十二句一章八句·其一
作者：夏竦
朝代：宋

周道洽平，声动文成。周王弃善，俗移风变。哀乐异心，治乱殊音。心发言从，影响攸同。政行音类，埙篪靡异。实教化之所由，故能经乎天而纬乎地。
奉和御制看毛诗诗三章二章十二句一章八句·其一
作者：夏竦
朝代：宋

周道洽平，声动文成。
周王弃善，俗移风变。
哀乐异心，治乱殊音。
心发言从，影响攸同。
政行音类，埙箎靡异。
实教化之所由，故能经乎天而纬乎地。
奉和御制看毛诗诗三章二章十二句一章八句·其三
作者：夏竦
朝代：宋

温柔之教，政治之源。瞽能诵兮可以谏，士不学兮无以言。盖盛衰之所系，故讽谕之攸存。惟圣心兮垂思，永大庇兮元元。
奉和御制看毛诗诗三章二章十二句一章八句·其三
作者：夏竦
朝代：宋

温柔之教，政治之源。
瞽能诵兮可以谏，士不学兮无以言。
盖盛衰之所繫，故讽谕之攸存。
惟圣心兮垂思，永大庇兮元元。
奉和御制看毛诗诗三章二章十二句一章八句·其二
作者：夏竦
朝代：宋

生民尊祖，时迈告成。江汉拨乱，凫鹥持盈。四诗之道，始于和平。五际之变，通于晦明。宣宥密之基命，扬遹骏之休声。或箴规于阙政，或叹咏于芳馨。
奉和御制看毛诗诗三章二章十二句一章八句·其二
作者：夏竦
朝代：宋

生民尊祖，时迈告成。
江汉拨乱，鳬鹥持盈。
四诗之道，始于和平。
五际之变，通于晦明。
宣宥密之基命，扬遹骏之休声。
或箴规于阙政，或叹咏于芳馨。
奉和御製幸金明池
作者：夏竦
朝代：宋

朱輅乘時兮出曉烟，飛梁承幸兮斗城邊。
幔省蔭堤兮楊葉闇，星旄藻岸兮物華妍。
珠網金鋪兮豫章館，風檣桂楫兮木蘭船。
象潢儀漢兮澄波遠，激水尋橦兮妙戯全。
佇帝暉兮凝制蹕，人煥衍兮歡心逸。
嘉流景兮延邇臣，樂清明兮麗新曲。
奉和御製幸金明池
作者：夏竦
朝代：宋

朱辂乘时兮出晓烟，飞梁承幸兮斗城边。幔省荫堤兮杨叶闇，星旄藻岸兮物华妍。珠网金铺兮豫章馆，风樯桂楫兮木兰船。象潢仪汉兮澄波远，激水寻橦兮妙戏全。伫帝晖兮凝製跸，人焕衍兮欢心逸。嘉流景兮延迩臣，乐清明兮丽新曲。
奉和御製看毛詩詩三章二章十二句一章八句·其一
作者：夏竦
朝代：宋

周道洽平，聲動文成。
周王棄善，俗移風變。
哀樂異心，治亂殊音。
心發言從，影響攸同。
政行音類，壎箎靡異。
實教化之所由，故能經乎天而緯乎地。
奉和御製看毛詩詩三章二章十二句一章八句·其三
作者：夏竦
朝代：宋

温柔之教，政治之源。
瞽能誦兮可以諫，士不學兮無以言。
蓋盛衰之所繫，故諷諭之攸存。
惟聖心兮垂思，永大庇兮元元。
奉和御製看毛詩詩三章二章十二句一章八句·其二
作者：夏竦
朝代：宋

生民尊祖，時邁告成。
江漢撥亂，鳬鷖持盈。
四詩之道，始于和平。
五際之變，通于晦明。
宣宥密之基命，敭遹駿之休聲。
或箴規于闕政，或歎咏于芳馨。
奉和御製看毛诗诗三章二章十二句一章八句
作者：夏竦
朝代：宋

生民尊祖，时迈造成。
江汉拨乱，凫鹥持盈。
四诗之道，始于和平。
五际之变，通于晦明。
宣宥密之基命，敭遹骏之休声。
或箴规于阙政，或歎咏于芳馨。
奉和御製看毛诗诗三章二章十二句一章八句
作者：夏竦
朝代：宋

周道洽平，声动文成。周王弃善，俗移风变。哀乐异心，治乱殊音。心发言從，影响攸同。政行音类，埙篪靡异。实教化之所由，故能经乎天而纬乎地。
奉和御製看毛诗诗三章二章十二句一章八句
作者：夏竦
朝代：宋

温柔之教，政治之源。
瞽能诵兮可以谏，士不学兮无以言。
盖成衰之所系，故讽谕之攸存。
惟圣心兮垂思，永大庇兮元元。
運庵普巖禪師像贊
作者：夢庵在居士
朝代：宋

松源嫡嗣，伏虎後身。
接物有驗，見地不親。
叢林沾潤恩波闊，萬古雲峰翠色新。
極相思令·極相思
作者：太尉夫人
朝代：宋

柳煙霽色方春。花露逼金莖。鞦韆院落，海棠漸老，才過清明。嫩玉腕託香脂臉，相傅粉、更與誰情。秋波綻處，相思淚迸，天阻深誠。
宴瑤池·越江吟
作者：奚岊
朝代：宋

紫鸞飛舞，又東華宴罷，歸步凝碧。縹緲天風吹送處，泠泠珮聲清逸。青童兩兩，爭笑拈、琪花半折。羽衣寒露香披，翠幢珠輅去雲疾。西真還又傳帝敕。霞城檢校，問學仙訊息。玉府高寒，有不老丹容，自然瓊液。人間塵夢，應誤認、煙痕霧跡。洞雲依約開時，丹華飛素白。
念奴嬌
作者：奚岊
朝代：宋

踏破秋痕，向虛堂、細問新涼蹤跡。野客從來無管領，獨鶴自還空碧。紅日重開，翠華曾到，應恨湖光窄。游龍別後，兩山依舊南北。無語野草閒花，似嗔人問，萬事今非昔。古木蒼煙無限意，只有吟魂知得。歌舞百年，是非一醉，未必西風識。浩歌歸去，滿船風雨悽惻。
永遇樂
作者：奚岊
朝代：宋

一雁斜陽，亂蛩衰草，天淨秋遠。獨立西風，星星鬢影，疑被蕖霜染。蹇修何處，秋深湘水，隱約數峰青淺。想而今，亭亭皓月，共誰倚闌悽惋。瑤箱翠襲，玉奩芸剪，暗裡淚化偷濺。一日思量，十年瘦削，春色回眸減。雕鸞好在，文簫重許，罍酒試香庭苑。正銷魂，餘霞散碧，暮鴉數點。
聲聲慢
作者：奚岊
朝代：宋

秋聲淅瀝，楚棹吳鞭，相逢易老顏色。桐竹鳴騷音韻，水雲空覓。炎涼自今自古，信浮生、有誰禁得。漫回首，問黃花還念，故人猶客。莫管紅香狼籍。蘭蕙冷，偏他露知霜識。木落山空心事，對秋明白。征衣暗塵易染，算江湖、隨人寬窄。正無據，看寒蟾、飛上暮碧。
華胥引
作者：奚岊
朝代：宋

澄空無際，一幅輕綃，素秋弄色。翦翦天風，飛飛萬里，吹淨遙碧。想玉杵芒寒，聽珮環無跡。圓缺何心，有心偏向歌席。多少情懷，甚年年、共憐今夕。蕊宮珠殿，還吟飄香秀筆。隱約霓裳聲度，認紫霞樓笛。獨鶴歸來，更無清夢成覓。
解連環
作者：奚岊
朝代：宋

霽環新掠。正風回浪影，時搖城腳。嘆天涯、春草無倫，似凝佇當時，柳顰花弱。步錦珠沉，謾一眸、千年如昨。信龍樓鳳閣，無奈都由，笑歌休卻。斜陽柳邊自落。聽幽禽兩兩，沙際停泊。道世問、多少閒愁，總輸與扁舟，五湖遊樂。便買蓑衣，又生怕、魚龍風惡。把從前、萬事對酒，且休問著。
醉蓬萊
作者：奚岊
朝代：宋

又扁舟東下，水樹青圓，雨榴紅薄。燕子愁多，在重重簾幕。杖屧山陰，而今休更問，月尖眉約。雙杏盟寒，七香珠墜，歌塵飄泊。莫倚危闌，怨深黃竹，一鶴歸來，亂峰飛落。笑色凌波，任霧抽菸邈。飄渺生香池冷，湘水外，片雲如削。昨夜離人，遊仙夢遠，天風吹覺。
長相思慢
作者：奚岊
朝代：宋

日折霜簷，寒欺霧幕，晴枝淺弄春華。驚回綺夢，獨擁綾衾，腮痕微印朝霞。倦起心情，念風移霜換，依舊天涯。雁影水雲斜。算相思、一點愁賒。問橘楚橙吳，舊香猶在，別後襟袖輸他。琴心知未許，想鈿釵、流落誰家。怕上高樓，歸思還、斜陽暮鴉。幾多年、江湖浪識，知心只許梅花。
齊天樂
作者：奚岊
朝代：宋

金飆吹淨人間暑。連朝弄涼新雨。萬寶功成，無人解得，秋入天機深處。閒中自數。幾心酌乾坤，手斟霜露。護了山河，共看元影在銀兔。而今神仙正好，向青空覓個，衝澹襟宇。帝念群生，如何便肯，從我乘風歸去。夷遊洞府。把月抒雲機，教他兒女。水逸山明，此情天付與。
偈三首
作者：妙普庵主
朝代：宋

劫数既遭离乱，我是快泎烈汉。如今正好乘时，便请一刀两段。坐脱立亡，不若水葬。一省柴烧，二省开圹。撒手便行，不妨快畅。谁是知音，船子和尚。高风难继百千年，一曲渔歌少人唱。船子当年返故乡，没踪迹处妙难量。真风遍寄知音者，铁笛横吹作散场。
偈三首·其二
作者：妙普庵主
朝代：宋

坐脫立亡，不若水葬。
一省柴燒，二省開壙。
撒手便行，不妨快暢。
誰是知音，船子和尚。
高風難繼百千年，一曲漁歌少人唱。
友山李道士抱琴來爲予作三曲請詩各爲之操·九臯
作者：姚勉
朝代：宋

青山鬰兮白雪深，四無人聲兮鶴鳴在陰。
聲聞于天兮而有遐心。
吁嗟乎，有美一人兮無密爾林。
友山李道士抱琴來爲予作三曲請詩各爲之操·君臣慶會
作者：姚勉
朝代：宋

衣裳治兮帝巖廊，五絃歌詠兮民物阜康。
禹臯夔龍兮劍佩鏘鏘。
吁嗟乎，安得君臣兮如此一堂。
友山李道士抱琴來爲予作三曲請詩各爲之操·觀瀾
作者：姚勉
朝代：宋

若有人兮江之干，志在流水兮必觀其瀾。
清風蕭蕭兮水聲潺潺。
吁嗟乎，世道江河兮誰底其間。
友山李道士抱琴来为予作三曲请诗各为之操·九皋
作者：姚勉
朝代：宋

青山郁兮白雪深，四无人声兮鹤鸣在阴。声闻于天兮而有遐心。吁嗟乎，有美一人兮无密尔林。
友山李道士抱琴来为予作三曲请诗各为之操·九皋
作者：姚勉
朝代：宋

青山鬰兮白雪深，四无人声兮鹤鸣在阴。
声闻于天兮而有遐心。
吁嗟乎，有美一人兮无密尔林。
友山李道士抱琴来为予作三曲请诗各为之操·君臣庆会
作者：姚勉
朝代：宋

衣裳治兮帝岩廊，五弦歌咏兮民物阜康。禹皋夔龙兮剑佩锵锵。吁嗟乎，安得君臣兮如此一堂。
友山李道士抱琴来为予作三曲请诗各为之操·君臣庆会
作者：姚勉
朝代：宋

衣裳治兮帝岩廊，五絃歌咏兮民物阜康。
禹皋夔龙兮剑佩锵锵。
吁嗟乎，安得君臣兮如此一堂。
念奴嬌
作者：姚勉
朝代：宋

雕裘夜冷，怪地爐煨酒，經時難熱。曉起盤風天舞絮，拍手兒童歡悅。客裡新吟，天葩翦巧，思與梅爭發。使君屬和，雪花同是三絕。未說賦就梁園，陽春拍調，壓倒唐元白。早晚聯鑣花底去，共看朝霞銀闕。朝退歸來，清虛堂裡，醉灑淋漓墨。而今且對，聚星堂上賓客。
水龍吟
作者：姚勉
朝代：宋

芰荷香雨初收，竹風槐日涼清曉。年年祝壽，今年不比，常年時候。教子收功，五雲金殿，初承親詔。早臚傳三日，壽稱千歲，多應是、如公少。遙想壽椿堂上，飲霞觴、捧孫微笑。已見兒榮，更看孫貴，茅分蒲召。上第歸來，綵衣掛綠，蘭階生耀。九霄中、一點光明，壽星高照。
沁園春
作者：姚勉
朝代：宋

鶴髮鴉髫，歡捧霞觴，酌丹井泉。慶湘山峰頂，飛來古佛，劍池洞裡，活底神仙。春雨慳時，千金鬥粟，民仰使君為食天。公知否，只活人陰德，合壽千年。寶猊香噴沈煙。環豔翠明紅擁壽筵。最一般奇特，鳳雛新貴，斑衣綠綬，光彩相鮮。帝命師臣，欽哉有子，飛詔看看又月邊。黃封酒，到明年今日，中使傳宣。
沁園春
作者：姚勉
朝代：宋

拂劍整裝，光射紫霄，鬥牛色寒。大丈夫不作，兒曹離別，何須更唱，三疊陽關。盡錦還鄉，油幢佐幕，誰道青天行路難。從今去，聽聲名焰焰，飛動岷山。征途少飲加餐。要做取功名久遠看。卷長風吹醒，劍關雲氣，更須砥柱，三峽驚湍。聞道槐庭，已登安石，此去須彈貢禹冠。明年裡，踏梅花有分，相見長安。
沁園春
作者：姚勉
朝代：宋

摘玉蕊梅，泛金葉蕉，祝公壽齡。算今年比似，常年更別，翠煙紅霧，香靄門屏。鳳詔雲霄，龍光牛鬥，輝射南州孺子亭。看看是，伴元戎小隊，花柳郊坰。傳家有子明經。渾不要黃金遺滿籝。向月中傳與，一枝仙桂，斕斑衣上，更著袍青。明日瓜期，今朝椿壽，好醉芝蘭玉樹庭。公知否，老人星一點，映泰階星。
沁園春
作者：姚勉
朝代：宋

明月扁舟，輕逐江鷗，翩然賦歸。任顛風掀舞，濤山浪屋，少頃平定，一碧硫璃。柳絮浮雲，有無根蒂，到底不磨真是非。呵呵笑，笑人情似紙，世事如棋。宜堂事事皆宜。把杯酒論文更有誰。記風雲滿席，吟情浩蕩，龍蛇滿壁，醉墨淋漓。別後相思，有書寄否，春在梅花第一枝。重相見，約柳堤撐舫，竹閣尋詩。
沁園春
作者：姚勉
朝代：宋

梅笑東風，只兩日間，又新歲華。有玉龜阿母，獻三蟠實，蕊宮仙子，飛七香車。春滿蝦簾，雪晴鴛瓦，窗戶非煙籠翠紗。萱堂上，看衣翻戲彩，觴捧流霞。君家。元是仙家。幾度看菖蒲九節花。來劍池丹井，平分風月，一溪流水，猶泛胡麻。壽慶千秋，榮封兩國，綠鬢猶深楊柳鴉。長生藥，在蓬萊頂上，不必丹砂。
沁園春
作者：姚勉
朝代：宋

湖海元龍，逸氣飄然，可百尺樓。愛文光萬丈，星辰絢彩，爽襟一掬，風露澄秋。銜字冰清，班心玉立，海內而今第一流。繙書子，紫薇花浸月，夜攬詞頭。著身已是瀛洲。問更有長生別藥不。是生來已帶，神仙道骨，毫端自有，富貴封侯。拜賜黃封，承恩青瑣，見說香名又覆甌。從今去，了福公事業，從赤松遊。
沁園春
作者：姚勉
朝代：宋

章武中興，淮蔡欲平，晉公已生。信天生英傑，正為國計，擎天著柱，要自支撐。萬里長江，古稱天險，去歲裡風濤忽震驚。公談笑，把雲腥霓翳，一日都清。歸來奠枕於京。有輝煥明堂前一星。稱袞衣廊廟，楓宸眷寵，綵衣公府，萱砌春榮。著片公心，辨雙明眼，長與群賢扶太平。無它願，植萬年宗社，萬古功名。
沁園春
作者：姚勉
朝代：宋

萬里清風，吹送錦帆，入南浦雲。看拂天旌旆，攀留不住，迷津舸艦，歌舞相迎。二許家聲，三洪地望，今代風流第一人。蜚英早，合詞林視草，書閣翻芸。飛芻遠餉三軍。特借作紅蓮入幕賓。把西山暮雨，暫時收卷，荷山明月，小試平分。甦醒枯魚，剔除深蠹，個是人間有腳春。難淹久，看詔催入侍，香案麒麟。
沁園春
作者：姚勉
朝代：宋

超逸天才，文如三松，詩如盧溪。自白蓮賦就，已高聲價，梅花句出，遠見襟期。玉塵精神，瑤林風韻，雪裡神仙小氅衣。緱山夕，已再經旬浹，戲鶴重歸。花間鳧舄輕飛。便一似元規報十奇。最風流膝上，雙親未老，三槐手種，分付佳兒。人想夷吾，帝思王某，鈞軸舍人知未遲。長生藥，在玉盤麟脯，瓊苑蟾芝。
沁園春
作者：姚勉
朝代：宋

道骨仙風，海上騎鯨，端是後身。把銀河天巧，鍾為文采，劍津寶氣，融作精神。壺玉儲冰，掌金擎露，胸次全無一點塵。年年裡，早花朝六日，長慶生申。箳篁濯錦江濱。人盡道如公清最真。合沉香亭北，金箋奏曲，恩披獸錦，醉拭龍巾。泥紫頒來，渠黃飛去，自是八花磚上人。從後看，大鈞播物，永珍皆春。
沁園春
作者：姚勉
朝代：宋

錦水雙龍，鞭風駕霆，來遊璧池。有一龍躍出，精神電燁，一龍戰退，鱗甲天飛。一樣軒拿，殊途升蟄，造化真同戲小兒。時人眼，總羨他騰踏，笑我卑棲。促裝且恁西歸。信自古功名各有時。但而今莫問，誰強誰弱，只爭些時節，來速來遲。無地樓臺，有官鼎鼐，命到亨通事事宜。三年裡，看龍頭獨露，雁塔同題。
沁園春
作者：姚勉
朝代：宋

憶昔東坡，秀奪眉山，生丙子年。蓋丙離子坎，四方中氣，宜當此歲，間出英賢。河嶽重靈，星辰再孕，來自赤城中洞天。新秋霽，萃一襟爽氣，風露澄鮮。玉階同聽臚傳。伴寶馬如龍絲嫋鞭。正椿庭未老，同躋榮路，萼樓爭耀，相照魁躔。即似坡公，金蓮夜對，身作玉堂雲霧仙。憐同歲，但乞如夢得，分買山錢。
沁園春
作者：姚勉
朝代：宋

崧嶽降神，昴宿宣精，挺生偉人。整淳祐乾坤，浸如嘉祐，太平事業，了卻端平。扶日中天，拱辰北極，一灑甘霖埃霧清。春寰海，聽農歌載路，邊柝沈聲。旗常萬世勳銘。便與國無窮垂令名。似青山流水，涑川賢相，黃花晚節，魏國元臣。五緯芒寒，六符色正，輝映老人南極星。蒼生福，開八荒壽域，一氣洪鈞。
沁園春
作者：姚勉
朝代：宋

一部周官，學問淵源，山齋得來。最雄姿直氣，不塗脂粉，仙風道骨，不涴塵埃。萬里青雲，相期闊步，底事向天門折翼回。君知否，這白衣御史，卿相胚胎。時人休用驚猜。機會到功名節節催。看蒲質易凋，何如松茂，菊花已老，須是梅開。萬事何難，時來得做，且信天工次第排。從今去，願徑遊璧水，直上蘭臺。
沁園春
作者：姚勉
朝代：宋

一葉新涼，又是西風，吹轉素商。攬玉壺英氣，鍾為人物，銀河精采，融作文章。司巧天公，攙先七夕，分付天孫雲錦裳。騎龍鳳，自九霄飛至，萬丈光芒。早年奏賦長楊。飽挹盡瀛洲風露香。問石渠天祿，借將班馬，荷山錦水，暫作龔黃。藥省春風，薇垣夜月，合佩仙花侍玉皇。明年裡，飲壽椒何處，宣勸持觴。
沁園春
作者：姚勉
朝代：宋

四海中間，第一清流，惟有可齋。看平生踐履，真如冰玉，雄文光焰，不涴塵埃。元祐諸賢，紛紛臺省，惟有景仁招不來。狂瀾倒，獨中流砥柱，屹立崔嵬。掛冠有請高哉。但清廟正需樑棟材。便撐舟野水，出航巨海，有官鼎鼐，無地樓臺。制菊齡高，看萸人健，萬頃秋江入壽杯。經綸了，卻馭風騎氣，閬苑蓬萊。
滿江紅
作者：姚勉
朝代：宋

萬里西風，吹送到、五雲鸞紙。□催促、文章太守，入朝花底。清節高橫秋一片，仁風散作春千里。漾恩波、溶泳錦江中，深如水。難臥轍，留行李。但側聽，星辰履。看麒麟案側，即催榮侍。紅藥香中翻詔草，紫薇影畔裁詩綺。更宸旒、已自覆公名，金甌裡。
聲聲慢
作者：姚勉
朝代：宋

江涵石瘦，雪壓橋低，森森萬木寒僵。不是爭魁，百花誰敢先芳。冰姿皎然玉立，笑兒曹、粉面何郎。調羹鼎，只此花餘事，說甚宮妝。松竹歲寒三友，恨竹汗晉士，松涴秦皇。雪魄冰魂，回首世上無香。西湖有人覓句，但知渠、清淺黃昏。奇絕處，五更初、橫月帶霜。
念奴嬌
作者：姚孝寧
朝代：宋

素娥睡起，駕冰輪碾破，一天秋綠。醉倚高樓風露下，凜凜寒生肌粟。橫管孤吹，龍吟風勁，雪浪翻銀屋。壯遊回首，會稽何限修竹。今夜對月依然，尊前須快瀉，山頭鳴瀑。吸此清光傾肺腑，洗我明珠千斛。只恐蟬娟，明年依舊，衰鬢先成鵠。舉杯相勸，為予且掛團玉。
太平歡·念奴嬌
作者：姚述堯
朝代：宋

蕤賓奏律，正太平無事，歡娛時節，翹首簫臺南望處，兩兩壽星明徹。和滿乾坤，春回草木，瑞靄凝金闕。鈞天齊奏，嵩呼隱隱三發。遙想帝裡繁華，慶父堯子舜，賡歌胥悅。黼座傳觴仙仗裡，拜舞兩階英傑。醞解薰風，恩覃湛露，玉陛笙鏞咽。溥天同慶，年年沈醉花月。
如夢令
作者：姚述堯
朝代：宋

綽約冰姿無語。高步廣寒深處。香露浥檀心，擬到素娥雲路。仙去。仙去。莫學朝雲暮雨。
如夢令
作者：姚述堯
朝代：宋

雅淡輕盈如語。碧玉枝頭嬌處。鉤月襯凌波，彷彿湘江煙路。凝佇。凝佇。不似梨花帶雨。
如夢令
作者：姚述堯
朝代：宋

龍焙初分丹闕。玉果輕翻瓊屑。彩仗挹香風，攪起一甌春雪。清絕。清絕。更把獸煙頻爇。
念奴嬌
作者：姚述堯
朝代：宋

山城秋早，聽畫角吟風，曉來聲咽。夢斷華胥人乍起，冷浸一天霜月。灝氣參橫，塵埃洗盡，玉管濡冰雪。興來吟詠，靈均誰謂今絕。聞道瀟灑王孫，對黃花清賞，喜延佳客。一坐簪纓譚笑處，全勝東籬山色。酒興雲濃，詩腸雷隱，飲罷須臾設。醉歸凝佇，此懷還與誰說。
念奴嬌
作者：姚述堯
朝代：宋

早春時候，佔百花頭上，天香芳馥。寥廓寒分和氣到，知是花神全毓。獨步前林，挽回春色，素節輝冰玉。悠然一笑，便應掃盡粗俗。最愛瀟灑溪頭，孤標凜凜，不與凡華逐。自是玉堂深處客，聊寄疏籬茅屋。已報君王，為調金鼎，直與人間足。更看難老，歲寒長友松竹。
念奴嬌
作者：姚述堯
朝代：宋

江山清絕，正簫臺花縣，霜秋時候。尋勝登高環望處，碧瓦參差鋪繡。五岫藏雲，兩溪吞月，古市漁鹽湊。青帘斜揚，家家香泛丹溜。況是東魯風流，看儒冠濟濟，垂天賦就。陶令從容官事了，把菊高吟閒晝。草鞠圜扉，香凝燕寢，豪飲揮金斗。公庭無事，珍祥休問馴獸。
念奴嬌
作者：姚述堯
朝代：宋

霜風初過，正仙吏微吟，詩喉清咽。靜對南山真賞處，秋後一亭花月。翠簇香裀，光搖今勝，玉女肌凝雪。寒城無伴，燦然還自奇絕。況有鳧舄朋來，拼金錢都罄，晚酣留客。應笑陶潛孤負了，多少傲霜餘色。鯨飲方豪，龍飲未已，更著雕胡設。清歡無限，醉歸猶記前說。
念奴嬌
作者：姚述堯
朝代：宋

芸堂春早，正芳苞紫萼，籠煙調雨。隱隱朝陽歌宴罷，擁出三千宮女。醉面勻紅，香囊暗惹，鵲尾煙頻炷。廬山佳致，依然都在庭宇。因念一種天香，當年巖谷下，想難儔侶。一旦呈祥都占斷，閬苑瓊林歌舞。瑞彩扶疏，錦籠綽約，蘭蕙應羞妒。明朝勝賞，有誰同唱金縷。
念奴嬌
作者：姚述堯
朝代：宋

山城秋好，正西風淅淅，登高時候。杖倚徘徊凝望處，翠疊萬山如繡。雲繞禾場，熢沈戎馬，田野歡聲湊。琴堂無事，何妨同泛香溜。況有庭下黃花，遍河陽、盡把金錢鋪就。一座簪纓譚笑裡，塵脫風生清晝。飲罷龍山，詩成彭澤，灝氣森星斗。醉歸凝佇，美人時炷金獸。
憶秦娥
作者：姚述堯
朝代：宋

珠簾深。玉人天上傳清音。傳清音。雲橫新雁，梅落寒林。□□□□□□□。□□□□□□□。□□□。謝家庭院，壽酒頻斟。
點絳唇
作者：姚述堯
朝代：宋

夜桂飄香，西風淅淅寒窗悄。素娥相照。倍覺秋光好。花本無情，剛被詩情惱。知音少。為花歌笑。醉向花前倒。
點絳唇
作者：姚述堯
朝代：宋

瀟灑寒林，玉叢遙映松篁底。鳳簪斜倚。笑傲東風裡。一種幽芳，自有先春意。香風細。國人爭媚。不數桃和李。
點絳唇
作者：姚述堯
朝代：宋

玉葉金英，倩誰移下蟾宮樹。香風飄度。滿院飛黃雨。獨倚寒林，搜盡高人句。關情處。素娥無語。的皪枝頭露。
點絳唇
作者：姚述堯
朝代：宋

金碧交輝，江陵千樹天然富。寒林爭秀。獨向霜風后。寫入冰紈，兩兩情何厚。同攜久。涼生清畫。香滿佳人手。
謁金門
作者：姚鏞
朝代：宋

吟院靜。遲日自行花影。燻透水沈雲滿鼎。晚妝窺露井。飛絮遊絲無定。誤了鶯鶯相等。欲喚海棠教睡醒。奈何春不肯。
句·其三
作者：姚闢
朝代：宋

潮掸子乱峰横几席，沙填重险变桑蔴。
句·其三
作者：姚闢
朝代：宋

潮撣子亂峰橫几席，沙填重險變桑蔴。
如夢令
作者：姚雲文
朝代：宋

昨夜佳人憑酒。隔著羅衾廝守。聽徹五更鐘，陡覺霜飛寒逗。卻又。卻又。陪笑倩人溫手。
木蘭花慢
作者：姚雲文
朝代：宋

笑花神較懶，似忘卻、趁清明。更油幄晴慳，箬庵寒淺，溼重紅雲。東君似憐花透，環碧ㄓ、遮住怕渠驚。惆悵犢車人遠，綠楊深閉重城。香名。誰誤娉婷。曾注譜、上金屏。問洛中亭館、竹西鼓吹，人醉花醒。且莫煎酥涴卻，一枝枝、封蠟付銅瓶。三十六宮春在，人間風雨無情。
玲瓏玉
作者：姚雲文
朝代：宋

開歲春遲，早贏得、一白瀟瀟。風窗淅簌，夢驚金帳春嬌。是處貂裘透暖，任尊前回舞，紅倦柔腰。今朝。虧陶家、茶鼎寂寥。料得東皇戲劇，怕蛾兒街柳，先鬥元宵。宇宙低迷，倩誰分、淺凸深凹。休嗟空花無據，便真個、瓊雕玉琢，總是虛飄。虛飄。且沈醉，趁樓頭、零片未消。
齊天樂
作者：姚雲文
朝代：宋

柳花引過橫塘路，縈迴曲蹊通圃。插槿編籬，挨梅砌石，次第海棠成塢。吟筇獨拄。待尋訪斜橋，水邊窺戶。已約青山，雲深不礙客來處。繁華閱人無數。問舊日平原，君還知否。啼鳥窗幽，畫陰人寂，慵困不如飛絮。匆匆燕語。似迎得春來，且留春住。惜取名花，一枝堪寄與。
一萼紅
作者：姜夔
朝代：宋

古城陰。有官梅幾許，紅萼未宜簪。池面冰膠，牆腰雪老，雲意還又沈沈。翠藤共、閒穿徑竹，漸笑語、驚起臥沙禽。野老林泉，故王臺榭，呼喚登臨。南去北來何事，蕩湘雲楚水，目極傷心。朱戶黏雞，金盤簇燕，空嘆時序侵尋。記曾共，西樓雅集，想垂楊、還嫋萬絲金。待得歸鞍到時，只怕春深。
側犯
作者：姜夔
朝代：宋

恨春易去。甚春卻向揚州住。微雨。正繭栗梢頭弄詩句。紅橋二十四，總是行雲處。無語。漸半脫宮衣笑相顧。金壺細葉，千朵圍歌舞。誰念我、鬢成絲，來此共尊俎。後日西園，綠陰無數。寂寞劉郎，自修花譜。
八歸
作者：姜夔
朝代：宋

芳蓮墜粉，蔬桐吹綠，庭院暗雨乍歇。無端抱影銷魂處，還見筱牆螢暗，蘚階蛩切。送客重尋西去路，問水面、琵琶誰撥。最可惜、一片江山，總付與啼鴂。長恨相從未款，而今何事，又對西風離別。渚寒煙淡，棹移人遠，縹緲行舟如葉。想文君望久，倚竹愁生步羅襪。歸來後、翠尊雙飲，下了珠簾，玲瓏閒看月。
喜迁莺慢（太簇宫功父新第落成）
作者：姜夔
朝代：宋

玉珂朱组。又占了、道人林下真趣。窗户新成，青红犹润，双燕为君胥宇。秦淮贵人宅第，问谁记、六朝歌舞。总付与、在柳桥花馆，玲珑深处。居士。闲记取。高卧未成，且种松千树。觅句堂深，写经窗静，他日任听风雨。列仙更教谁做，一院双成俦侣。世间住，且休将鸡犬，云中飞去。
喜遷鶯慢·喜遷鶯
作者：姜夔
朝代：宋

玉珂朱組。又佔了、道人林下真趣。窗戶新成，青紅猶潤，雙燕為君胥宇。秦淮貴人宅第，問誰記、六朝歌舞。總付與、在柳橋花館，玲瓏深處。居士。閒記取。高臥未成，且種松千樹。覓句堂深，寫經窗靜，他日任聽風雨。列仙更教誰做，一院雙成儔侶。世間住。且休將雞犬，雲中飛去。
少年遊
作者：姜夔
朝代：宋

雙螺未合，雙蛾先斂，家在碧雲西。別母情懷，隨郎滋味，桃葉渡江時。扁舟載了，匆匆歸去，今夜泊前溪。楊柳津頭，梨花牆外，心事兩人知。
念奴嬌
作者：姜夔
朝代：宋

昔遊未遠，記湘皋聞瑟，灃浦捐褋。因覓孤山林處士，來踏梅根殘雪。獠女供花，傖兒行酒，臥看青門轍。一丘吾老，可憐情事空切。曾見海作桑田，仙人云表，笑汝真痴絕。說與依依王謝燕，應有涼風時節。越只青山，吳惟芳草，萬古皆沈滅。繞枝三匝，白頭歌盡明月。
念奴嬌
作者：姜夔
朝代：宋

楚山修竹，自娟娟、不受人間袢暑。我醉欲眠伊伴我，一枕涼生如許。象齒為材，花藤為面，終是無真趣。梅風吹溽，此君直恁清苦。須信下榻殷勤，け然成夢，夢與秋相遇。翠袖佳人來共看，漠漠風煙千畝。蕉葉窗紗，荷花池館，別有留人處。此時歸去，為君聽盡秋雨。
念奴嬌
作者：姜夔
朝代：宋

鬧紅一舸，記來時、嘗與鴛鴦為侶。三十六陂人未到，水佩風裳無數。翠葉吹涼，玉容銷酒，更灑菰蒲雨。嫣然搖動，冷香飛上詩句。日暮。青蓋亭亭，情人不見，爭忍凌波去。只恐舞衣寒易落，愁入西風南浦。高柳垂陰，老魚吹浪，留我花間住。田田多少，幾回沙際歸路。
惜紅衣
作者：姜夔
朝代：宋

簟枕邀涼，琴書換日，睡餘無力。細灑冰泉，並刀破甘碧。牆頭喚酒，誰問訊、城南詩客。岑寂。高柳晚蟬，說西風訊息。虹粱水陌。魚浪吹香，紅衣半狼藉。維舟試望故國。眇天北。可惜渚邊沙外，不共美人遊歷。問甚時同賦，三十六陂秋色。
慶宮春·高陽臺
作者：姜夔
朝代：宋

雙槳蓴波，一蓑松雨，暮愁漸滿空闊。呼我盟鷗，翩翩欲下，揹人還過木末。那回歸去，蕩雲雪、孤舟夜發。傷心重見，依約眉山，黛痕低壓。採香徑裡春寒，老子婆娑，自歌誰答。垂虹西望，飄然引去，此興平生難遏。酒醒波遠，政凝想、明璫素襪。如今安在，唯有闌干，伴人一霎。
揚州慢
作者：姜夔
朝代：宋

淮左名都，竹西佳處，解鞍少駐初程。過春風十里，盡薺麥青青。自胡馬窺江去後，廢池喬木，猶厭言兵。漸黃昏，清角吹寒，都在空城。杜郎俊賞，算而今，重到須驚。縱豆蔻詞工，青樓夢好，難賦深情。二十四橋仍在，波心蕩、冷月無聲。念橋邊紅藥，年年知為誰生。
摸魚兒
作者：姜夔
朝代：宋

向秋來、漸疏班扇，雨聲時過金井。堂虛已放新涼入，湘竹最宜敧枕。閒記省。又還是、斜河舊約今再整。天風夜冷。自織錦人歸，乘槎客去，此意有誰領。空贏得，今古三星炯炯。銀波相望千頃。柳州老矣猶兒戲，瓜果為伊三請。雲路回。漫說道、年年野鵲曾並影。無人與問。但濁酒相呼，疏簾自卷，微月照清飲。
水龍吟
作者：姜夔
朝代：宋

夜深客子移舟處，兩兩沙禽驚起。紅衣入漿，青燈搖浪，微涼意思。把酒臨風，不思歸去，有如此水。況茂林遊倦，長幹望久，芳心事、簫聲裡。屈指歸期尚未。鵲南飛、有人應喜。畫欄桂子，留香小待，提攜影底。我已情多，十年幽夢，略曾如此。甚謝郎、也恨飄零，解道月明千里。
永遇乐次稼轩北固楼词韵
作者：姜夔
朝代：宋

云隔迷楼，苔封很石，人向何处？数骑秋烟，一篙寒汐，千古空来去。使君心在，苍崖绿嶂，苦被北门留住。有尊中酒差可饮，大旗尽绣熊虎。前身诸葛，来游此地，数语便酬三顾。楼外冥冥，江皋隐隐，认得征西路。中原生聚，神州耆老，南望长淮金鼓。问当时依依种柳，至今在否？
永遇樂
作者：姜夔
朝代：宋

雲隔迷樓，苔封很石，人向何處。數騎秋煙，一篙寒汐，千古空來去。使君心在，蒼厓綠嶂，苦被北門留住。有尊中酒差可飲，大旗盡繡熊虎。前身諸葛，來遊此地，數語便酬三顧。樓外冥冥，江皋隱隱，認得徵西路。中原生聚，神京耆老，南望長淮金鼓。問當時、依依種柳，至今在否。
永遇樂
作者：姜夔
朝代：宋

我與先生，夙期已久，人間無此。不學楊郎，南山種豆，十一徵微利。雲霄直上，諸公袞袞，乃作道邊苦李。五千言，老來受用，肯教造物兒戲。東岡記得，同來胥宇，歲月幾時難計。柳老悲桓，松高對阮。未辦為鄰地。長乾白下，青樓朱閣，往往夢中槐蟻。卻不如、窪尊放滿，老夫未醉。
法曲獻仙音
作者：姜夔
朝代：宋

虛閣籠寒，小簾通月，暮色偏憐高處。樹隔離宮，水平馳道，湖山盡入尊俎。奈楚客淹留久，砧聲帶愁去。屢回顧。過秋風、未成歸計。誰念我、重見冷楓紅舞。喚起淡妝人，問逋仙、今在何許。象筆鸞箋，甚而今、不道秀句。怕平生幽恨，化作沙邊煙雨。
淒涼犯
作者：姜夔
朝代：宋

綠楊巷陌。秋風起、邊城一片離索。馬嘶漸遠，人歸甚處，戍樓吹角。情懷正惡。更衰草寒煙淡薄。似當時、將軍部曲，迤邐度沙漠。追念西湖上，小舫攜歌，晚花行樂。舊遊在否，想如今、翠凋紅落。漫寫羊裙，等新雁來時系著。怕匆匆、不肯寄與，誤後約。
淡黃柳
作者：姜夔
朝代：宋

空城曉月。吹入垂楊陌。馬上單衣寒惻惻。看盡鵝黃嫩綠，都是江南舊相識。正岑寂。明朝又寒食。強攜酒、小橋宅，怕梨花落盡成秋色。燕燕飛來，問春何在，唯有池塘自碧。
漢宮春
作者：姜夔
朝代：宋

一顧傾吳。苧蘿人不見，煙杳重湖。當時事如對弈，此亦天乎。大夫仙去，笑人間、千古須臾。有倦客、扁舟夜泛，猶疑水鳥相呼。秦山對樓自綠，怕越王故壘，時下樵蘇。只今倚闌一笑，然則非歟。小叢解唱，倩松風、為我吹竽。更坐待、千巖月落，城頭眇眇啼鳥。
漢宮春
作者：姜夔
朝代：宋

雲曰歸歟。縱垂天曳曳，終反衡廬。揚州十年一夢，俯仰差殊。秦碑越殿，悔舊遊、作計全疏。分付與、高懷老尹，管絃絲竹寧無。知公愛山入剡，若南尋李白，問訊何如。年年雁飛波上，愁亦關予。臨皋領客，向月邊、攜酒攜鱸。今但借、秋風一榻，公歌我亦能書。
点绛唇丁未冬过吴松作
作者：姜夔
朝代：宋

燕雁无心，太湖西畔随云去。数峰清苦。商略黄昏雨。第四桥边，拟共天随住。今何许。凭阑怀古。残柳参差舞。
翠樓吟
作者：姜夔
朝代：宋

月冷龍沙，塵輕虎落，今年漢酺初賜。新翻胡部曲，聽氈幕、元戎歌吹。層樓高峙。看欄曲縈紅，簷牙飛翠。人姝麗。粉香吹下，夜寒風細。此地。宜有詞仙，擁素雲黃鶴，與君遊戲。玉梯凝望久，嘆芳草、萋萋千里。天涯情味。仗酒襏清愁，花銷英氣。西山外。晚來還卷，一簾秋霽。
解連環
作者：姜夔
朝代：宋

玉鞭重倚。卻沈吟未上，又縈離思。為大喬、能撥春風，小喬妙移箏，雁啼秋水。柳怯雲松，更何必、十分梳洗。道郎攜羽扇，那日隔簾，半面曾記。西窗夜涼雨霽。嘆幽歡未足，何事輕棄。問後約、空指薔薇，算如此溪山，甚時重至。水驛燈昏，又見在、曲屏近底。念唯有、夜來皓月，照伊自睡。
訴衷情
作者：姜夔
朝代：宋

石榴一樹浸溪紅。零落小橋東。五日淒涼心事，山雨打船篷。諳世味，楚人弓。莫忡忡。白頭行客，不採蘋花，孤負薰風。
越女鏡心·法曲獻仙音
作者：姜夔
朝代：宋

風竹吹香，水楓鳴綠，睡覺涼生金縷。鏡底同心，枕前雙玉，相看轉傷幽素。傍綺閣、輕陰度。飛來鑑湖雨。近重午。燎銀篝、暗薰溽暑。羅扇小、空寫數行怨苦。纖手結芳蘭，且休歌、九辯懷楚。故國情多，對溪山、都是離緒。但一川煙葦，恨滿西陵歸路。
醉吟商
作者：姜夔
朝代：宋

正是春归，细柳暗黄千缕。暮鸦啼处。梦逐金鞍去。一点芳心休诉。琵琶解语。
點絳唇
作者：姜夔
朝代：宋

金谷人歸，綠揚低掃吹笙道。數聲啼鳥。也學相思調。月落潮生，掇送劉郎老。淮南好。甚時重到。陌上生春草。
點絳唇
作者：姜夔
朝代：宋

祝壽筵開，畫堂深映花如繡。瑞煙噴獸。簾幕香風透。一點臺星，化作人間秀。韶音奏。兩行紅袖。齊勸長生酒。
點絳唇
作者：姜夔
朝代：宋

燕雁無心，太湖西畔隨雲去。數峰清苦。商略黃昏雨。第四橋邊，擬共天隨住。今何許。憑欄懷古。殘柳參差舞。
齊天樂
作者：姜夔
朝代：宋

庾郎先自吟愁賦。悽悽更聞私語。露溼銅鋪，苔侵石井，都是曾聽伊處。哀音似訴。正思婦無眠，起尋機杼。曲曲屏山，夜涼獨自甚情緒。西窗又吹暗雨。為誰頻斷續，相和砧杵。候館迎秋，離宮吊月，別有傷心無數。豳詩漫與。笑籬落呼燈，世間兒女。寫入琴絲，一聲聲更苦。
念奴嬌
作者：姜特立
朝代：宋

宦途巇險，問急流勇退，幾人聞早。自別修門今正是，一紀生朝還到。綠野風光，平泉草木，爭似梅山好。園林如畫，芰荷香泛芳沼。早晚玉節來臨，君恩踵至，金印應如鬥。好是華堂開宴處，歌舞管絃聲奏。海上蟠桃，山中仙杏，共勸長生酒。莫辭沈醉，年年此會依舊。
滿江紅
作者：姜特立
朝代：宋

聽說梅山，一邱內、深藏曲折。過醒心橋下，水光清徹。迤邐躋攀登翠嶺，沈沈煙壑千峰列。更小亭、風露逼華堂，荷香發。歌聲動，雲橫闋。舞腰轉，風迴雪。正良辰美景，眾賓歡悅。老子中間聊笑傲，酒行莫放觥籌歇。願此生、長似釣璜公，添華髮。
滿江紅
作者：姜特立
朝代：宋

小小華堂，朱闌外、亂山如簇。更雲中仙掌，一峰高矗。南極老人呈瑞處，丙丁躔次光相燭。又誰知、堂上有閒人，無拘束。賓朋至，須歌曲。風月好，紛絲竹，都不管、世間是非榮辱。屈指如今儕輩少，幾人老後能知足。問此身、何地寄生涯，唯松菊。
聲聲慢
作者：姜特立
朝代：宋

雲迷越岫，楓冷吳江，天香忽到人寰。滿額塗黃，別更一種施丹。天教素秋獨步，笑同時、霜菊秋蘭。最好處，向水階月地，把酒相看。應有騷人雅韻，將膽瓶筠管，簇向屏山。野店雲房，爭待結屋中間。無奈猖狂老子，架巢臥、風露清閒。待早晚，約姮娥、同住廣寒。
经浯溪作
作者：娄续祖
朝代：宋

□□□□□浯溪，来读元家颂德碑。
遗□□□灵武事，□司徒□□□□。
□□□復开元□，□□□□□□□。
□□无罪闻宜戒，□□□□□□诗。
经浯溪作
作者：娄续祖
朝代：宋

□□□□□浯溪，来读元家颂德碑。遗□□□灵武事，□司徒□□□□。□□□复开元□，□□□□□□□。□□无罪闻宜戒，□□□□□□诗。
經浯溪作
作者：婁續祖
朝代：宋

□□□□□浯溪，來讀元家頌德碑。
遺□□□靈武事，□司徒□□□□。
□□□復開元□，□□□□□□□。
□□無罪聞宜戒，□□□□□□詩。
惜餘春慢·選冠子
作者：孔夷
朝代：宋

弄月餘花，團風輕絮，露溼池堂春草。鶯鶯戀友，燕燕將雛，惆悵睡殘清曉。還似初相見時，攜手旗亭，酒香梅小。向登臨長是，傷春滋味，淚彈多少。因甚卻、輕許風流，終非長久，又說分飛煩惱。羅衣瘦損，繡被香消，那更亂紅如掃。門外無窮路岐，天若有情，和天須老。念高唐歸夢，淒涼何處，水流雲繞。
水龍吟
作者：孔夷
朝代：宋

歲窮風雪瓢零，望迷萬里雲垂凍。紅綃碎翦，凝酥繁綴，煙深霜重。疏影沈波，暗香和月，橫斜浮動。悵別來，欲把芳菲寄遠，還羌管、吹三弄。寂寞玉人睡起，汙殘妝、不勝姣鳳。盈盈山館，紛紛客路，相思誰共。才與風流，賦稱清豔，多情唯宋。算襄王，枉被梨花瘦損，又成春夢。
一字至七字送夢錫夢錫託疾引歸
作者：孔平仲
朝代：宋

行，行。
宿駕，宵征。
秋漸老，雨初晴。
黄葉歸思，青山去程。
身隨一雁遠，眼入故鄉明。
流水光陰可惜，浮雲軒冕自輕。
把酒日飛鸚鵡盞，尋花更到鳳凰城。
常山四詩·迎神
作者：孔平仲
朝代：宋

木摵摵兮若有聞，風回回兮吹塵。
神之來兮何暮，斗斜月落兮夜將向晨。
跪捧香兮謹以俟，久注目兮山雲。
常山四詩·送神
作者：孔平仲
朝代：宋

巫傴僂兮告神將歸，屏息再拜兮儼若初來。
神之樂兮游衍，風爲車兮雲爲旂。
槁者待蘇兮瘠者需肥，自今已往兮余日望之。
常山四詩·酌神
作者：孔平仲
朝代：宋

不敢告勞兮山之盤盤，祀事孔脩兮誠心亦殫。
陳肴羞兮堂下，奠旨酒兮石之間。
神庶幾兮享此，既醉且飽兮留聽余言。
常山四诗 其二 酌神
作者：孔平仲
朝代：宋

不敢告劳兮山之盘盘，祀事孔脩兮诚心亦殚。陈肴羞兮堂下，奠旨酒兮石之间。神庶几兮享此，既醉且饱兮留听余言。
常山四诗 其四 送神
作者：孔平仲
朝代：宋

巫伛偻兮告神将归，屏息再拜兮俨若初来。神之乐兮游衍，风为车兮云为旂。槁者待苏兮瘠者需肥，自今已往兮余日望之。
常山四诗·迎神
作者：孔平仲
朝代：宋

木摵摵兮若有闻，风回回兮吹尘。神之来兮何暮，斗斜月落兮夜将向晨。跪捧香兮谨以俟，久注目兮山云。不敢告劳兮山之盘盘，祀事孔脩兮诚心亦殚。陈肴羞兮堂下，奠旨酒兮石之间。神庶几兮享此，既醉且饱兮留听余言。岁且大旱兮田事甚荒，疫疠将作兮火菑流行。循神之名兮其德有常，灵鉴不远兮照此忱诚。出云泄泄兮灵雨其雱，庶几此民兮不乏粢盛。巫伛偻兮告神将归，屏息再拜兮俨若初来。神之乐兮游衍，风为车兮云为旂。槁者待苏兮瘠者需肥，自今已往兮余日望之。
常山四诗·送神
作者：孔平仲
朝代：宋

巫伛偻兮告神将归，屏息再拜兮俨若初来。
神之乐兮游衍，风为车兮云为旗。
槁者待苏兮瘠者需肥，自今已往兮余日望之。
常山四诗·酌神
作者：孔平仲
朝代：宋

不敢告劳兮山之盘盘，祀事孔修兮诚心亦殚。
陈肴羞兮堂下，奠旨酒兮石之间。
神庶几兮享此，既醉且饱兮留听余言。
晨出郡南
作者：孔平仲
朝代：宋

日未出，山更青。
湖既闊，風自生。
垂楊弄疏影，啼鳥曳殘聲。
江城曉色懷抱爽，况在白龍堤上行。
車班班
作者：孔平仲
朝代：宋

車班班，入函關。
馬蕭蕭，渡渭橋。
關下游人不相識，橋邊美酒留行客。
海闊天高雲滿空，風吹日暮還南北。
越问 其一 篇引
作者：孙因
朝代：宋

典午氏之盛时兮，余鼻祖曰子荆。谋乐郊以隐居兮，飏漱石之清名。有闻孙曰承公兮，尝令鄞与馀姚。爱会稽之山水兮，爰徙家于兹城。当永和之九年兮，惠风畅夫莫春。偕王谢之诸公兮，会修禊于兰亭。赋临流之五言兮，寄幽寻之逸兴。泛回沼倚脩竹兮，松风落而冷冷。维兴公尤好事兮，作流觞之后序。助逸少之高致兮，齐芳誉于难兄。既乃登陆而游兮，历天台与四明。漱飞瀑于笔端兮，遗掷地之金声。余自句章徙姚兮，倏绵历乎十稔。慨风流之浸邈兮，幸犹为夫越氓。掬清泉之潺湲兮，友过云之溶泄。访樊榭之杳霭兮，栖石窗之玲珑。客有过余兮，谓余博览而好古。世为越人兮，胡不志夫越之风土。余谢不能兮，伛余指而缕数。前有灵符之记兮，后有龟龄之赋。嗟彼皆已为陈迹兮，时亦随夫所遇。傥含毫而不断兮，将羞余之鼻祖。
越问 其九 越纸
作者：孙因
朝代：宋

繄剡藤之为纸兮，品居上者有三。盖筱簜之变化兮，非藤楮之可参。在晋而名侧理兮，储郡库以九万。曰姚黄今最显兮，蒙诗翁之赏谈。加越石以万杵兮，光色透于金版。近不数夫杭由兮，远孰称夫池茧。半山爱其短样兮，东坡耆夫竹展。薛君封以千户兮，元章用司笔砚。数其德有五兮，以缜滑而为首。发墨养笔锋兮，性不蠹而耐久。惜昌黎之未见兮，姓先生而为楮。使元舆之及知兮，又何悲剡藤之有。客曰美哉越纸兮，有大造于斯文。然世方好纸而玉兮，又乌知乎此君。
越问 其二 封疆
作者：孙因
朝代：宋

九州皆有山镇兮，职方氏独先会稽。射祥光于斗分兮，占星纪于天倪。牵牛炳其初躔兮，届须女之七度。少阳当其正位兮，为万物之洁齐。南控引乎闽粤兮，北连亘乎钜海。日出扶桑之东兮，风行浙河之西。八山蜿其中蟠兮，罗千岩以为鄣。三江汇而旁注兮，渺万壑以为溪。洞天㟏岈以连云兮，俯九垠其如芥。洪涛沸渭以拍天兮，轰三军之鼓鼙。宅卧龙之岧峣兮，蠡城屹其环缭。带平湖之浩㵿兮，云镜铸而天低。辟陵门而四达兮，八风飒其递至。飞翼楼而舞空兮，天门沈其可梯。提封方数千里兮，运瓯吴于掌上。七郡四十馀县兮，归中权之总提。兹古今之大都会兮，为九牧之冠冕。谅天地之设险兮，他郡宁得而攀跻。客曰伟哉山川兮，信美矣其无慊。然吾闻固国兮，不以山溪之险。
越问 其五 鱼盐
作者：孙因
朝代：宋

百川会同沧海兮，浩不知夫津涯。吐云涛以澜汗兮，沃日御而渺瀰。藏巨灵之赑屃兮，见天吴之惚恍。戴五山之嶪峨兮，涵百怪之陆离。巨鱼出没其中兮，不知其几千里。鼓浪沫以成雾兮，嘘云气以成霓。任公子之投竿而钓兮，五十犗以为饵。阅期年而得鱼兮，牵巨钩而下之。鬐鬣怒而刺天兮，白波涌而山立。膏流溢而为渊兮，颅骨积而成坻。自浙水以东兮，无不餍若鱼之肉。彼赤鳝黄颡何足数兮，又况梅鱼与桃鲻。维天地之宝藏兮，有煮海之鹾盐。曝曜灵以摝涉兮，浮莲的以试卤。编筼筜以为槃兮，处烈焰而不灼。霜铅倏其凝冱兮，霜花飒其的皪。兹海若之不爱宝兮，丰功被乎天下。抑造化之自然兮，讵人为之力假。客曰富哉鱼盐兮，此越国之宝也。是特以利言兮，吾愿闻其上者。
越问 其六 舟楫
作者：孙因
朝代：宋

越人生长泽国兮，其操舟也若神。有习流之二千兮，以沼吴而策勋。寻笠泽以潜涉兮，北渡淮而会盟。擅航乌之长技兮，水犀为之逡巡。浮海救东瓯兮，有握节之严助。治船习水战兮，荣衣锦于买臣。渡浙江而誓众兮，会稽之内史。率水棹以拒战兮，凌江之将军。坐大船若山兮，公苗山阴之杰。汎波袭番禺兮，季高永兴之人。想万艘之并进兮，纷青龙与赤雀。风帆倏忽千里兮，驾巨浪如飞云。今竞渡其遗俗兮，习便駊以捷疾。观者动心骇目兮，相杂袭如鱼鳞。客曰盛哉舟楫兮，他郡孰加于越。然同济或不同心兮，请置此而新其说。
越问 其十 神仙
作者：孙因
朝代：宋

阳明太元之天兮，乃群仙之所游。有金堂与玉室兮，挹方丈与瀛洲。伯经得道□泉兮，乘云气于木杪。仙公韬光丹井兮，发函书于船头。骑青骡以入市兮，蓟子训之卖药。切鲻鱼以作脍兮，介元则之垂钩。弘景寄迹钓槎兮，隐吏栖于梅市。广信驾龙白日兮，羽人萃于丹丘。撷芝草以为侣兮，左元放之金液。餐桂屑而饮水兮，范少伯之扁舟。炼日精以回形兮，虞翁色若婴孺。位上清而标籍兮，思玄迹混俗流。严青能服石髓兮，终断谷而轻举。伯阳炼成神丹兮，虽蜕形而不留。御天风而上征兮，与日月以齐寿。皆地胜之所招兮，举尘寰而少仇。客曰神仙信有兮，特秘怪而难求。吾闻越多隐君子兮，试详言而旁搜。
越问 其十五 良牧
作者：孙因
朝代：宋

自大驾之西幸兮，府遂为于近藩。赐行殿为府治兮，暨泽牧之惟艰。张毗陵首当是选兮，实股肱之旧弼。仍土阶之素规兮，因旧宇以为安。朱忠靖继剖符兮，屹具瞻于岩石。赵忠简亦相望兮，凛清风而独寒。忠定王之来镇兮，当乾道之四祀。捐帑以置义租兮，辟宫而祠先贤。谅棠阴之蔽芾兮，思召伯其如憩。宜大封于是邦兮，良天道之好还。后五十馀年兮，谁俪美以增饰。维我新安公兮，骛逸驾而独攀。剖滞讼如澌流兮，召雨旸如应响。使百城俱按堵兮，令沧海无惊澜。立吏胆于秋霜兮，洽民气于春泽。出干将于宝匣兮，照沆瀣于铜盘。圜扉鞠为茂草兮，麦岐蔼其连秀。令修户庭之内兮，民乐湖山之閒。既修政而人悦兮，文书省于幕府。新百废以具兴兮，耸轮奂之伟观。八邑不知有役兮，一道不知有费。若天造而神设兮，岂民力之或烦。化榛莽为宏丽兮，敞隘敝为爽垲。革蠹挠而雄叠兮，易朽腐而垩丹。兹栋隆之规模兮，特于此乎小试。非成毁之相仍兮，数循环而无端。镇越岿乎中踞兮，修廊翼其旁拱。何独敛夫散气兮，所以重夫中权。巨扁揭乎云霄兮，钧笔粲乎星斗。山灵为之呵护兮，珍光赫而属天。前方台之月华兮，后蓬莱之云气。左燕春之凝香兮，右清白之寒泉。绕层城以拂云兮，开屏障于四面。卧林影于云壑兮，栖山光乎二轩。吸平湖于酒杯兮，浮翠峰于茗椀。送归鸿于天外兮，数飞鸥于海门。动秋声之摵摵兮，泊晴岚之蔼蔼。饯崦嵫之夕照兮，宾旸谷之朝暾。上越王之危台兮，诵唐人之杰句。鹧鸪飞而地迥兮，晴烟渺而天宽。飞盖游乎清夜兮，羃轻烟之素练。棹歌发乎中沚兮，浴明月于金盆。丽谯涌乎青冥兮，角声起而寥亮。佳山蔚其照眼兮，洗万里之阴雰。新堤平而拟掌兮，沸行歌以载路。漕渠浚而举重兮，鼓千艘而骈阗。雄威扁营叠创兮，雷欢声于貔虎。泮宫修贡闱辟兮，遂飞跃于鱼鸢。台府焕而一新兮，岩壑为之改观。他人视之拱手兮，公谈笑而不难。既游刃之有馀兮，复善刀而藏用。寂然若无所营兮，湛中襟而靖渊。炷炉香而读易兮，悟至理于泰否。托寄轩之柱刻兮，等蘧庐于乾坤。上方蒇事明庭兮，将入扈于豹尾。如旄倪之借留兮，纷截镫以攀辕。繄郢曲之寡和兮，信萧规之难继。民愿公无遽归兮，帝谓吾今召环。虽卿月之暂驻兮，幸临照夫越土。恐使星之迁次兮，迫太阶之魁躔。推治越之道治天下兮，固我公之馀事。然越人爱公如慈父母兮，愿托歌而永传。客乃敛衽肃容兮，屏气弗敢复言。孙子于是浓墨大字兮，终夫越问之篇。
越问·封疆
作者：孙因
朝代：宋

九州皆有山镇兮，职方氏独先会稽。
射祥光于斗分兮，占星纪于天倪。
牵牛炳其初躔兮，届须女之七度。
少阳当其正位兮，为万物之洁齐。
南控引乎闽粤兮，北连亘乎鉅海。
日出扶桑之东兮，风行浙河之西。
八山蜿其中蟠兮，罗千嵒以为鄣。
三江汇而旁注兮，渺万壑以为溪。
洞天㟏岈以连云兮，俯九垠其如芥。
洪涛沸渭以拍天兮，轰三军之鼓鼙。
宅卧龙之岧峣兮，蠡城屹其环缭。
带平湖之浩㵿兮，云镜铸而天低。
闢陵门而四达兮，八风飒其递至。
飞翼楼而舞空兮，天门沈其可梯。
提封方数千里兮，运瓯吴于掌上。
七郡四十余县兮，归中权之总提。
兹古今之大都会兮，为九牧之冠冕。
谅天地之设险兮，他郡宁得而攀跻。
客曰伟哉山川兮，信美矣其无慊。
然吾闻固国兮，不以山溪之险。
越问·神仙
作者：孙因
朝代：宋

阳明太元之天兮，乃羣仙之所游。
有金堂与玉室兮，挹方丈与瀛洲。
伯经得道□泉兮，乘云气于木杪。
仙公韬光丹井兮，发函书于船头。
骑青骡以入市兮，蓟子训之卖药。
切鲻鱼以作脍兮，介元则之垂鈎。
弘景寄迹钓槎兮，隠吏栖于梅市。
广信驾龙白日兮，羽人萃于丹丘。
撷芝草以为侣兮，左元放之金液。
餐桂屑而饮水兮，范少伯之扁舟。
炼日精以回形兮，虞翁色若婴孺。
位上清而标籍兮，思玄迹混俗流。
严青能服石髓兮，终断谷而轻举。
伯阳炼成神丹兮，虽蜕形而不留。
御天风而上征兮，与日月以齐寿。
皆地胜之所招兮，举尘寰而少仇。
客曰神仙信有兮，特秘怪而难求。
吾闻越多隠君子兮，试详言而旁搜。
越问·篇引
作者：孙因
朝代：宋

典午氏之盛时兮，余鼻祖曰子荆。
谋乐郊以隠居兮，扬潄石之清名。
有闻孙曰承公兮，尝令鄞与余姚。
爱会稽之山水兮，爰徙家于兹城。
当永和之九年兮，惠风畅夫莫春。
偕王谢之诸公兮，会修禊于兰亭。
赋临流之五言兮，寄幽寻之逸兴。
泛迴沼倚修竹兮，松风落而冷冷。
维兴公尤好事兮，作流觞之后序。
助逸少之高致兮，齐芳誉于难兄。
既乃登陆而游兮，历天台与四明。
潄飞瀑于笔端兮，遗掷地之金声。
余自句章徙姚兮，倏绵历乎十稔。
慨风流之浸邈兮，幸犹为夫越氓。
掬清泉之潺湲兮，友过云之溶洩。
访樊榭之杳霭兮，栖石窗之玲珑。
客有过余兮，谓余博览而好古。
世为越人兮，胡不志夫越之风土。
余谢不能兮，伛余指而缕数。
前有灵符之记兮，后有龟龄之赋。
嗟彼皆已为陈迹兮，时亦随夫所遇。
傥含毫而不断兮，将羞余之鼻祖。
越问·舟楫
作者：孙因
朝代：宋

越人生长泽国兮，其操舟也若神。
有习流之二千兮，以沼吴而策勋。
寻笠泽以潜涉兮，北渡淮而会盟。
擅航乌之长技兮，水犀为之逡巡。
浮海救东瓯兮，有握节之严助。
治船习水战兮，荣衣锦于买臣。
渡浙江而誓众兮，会稽之内史。
率水棹以拒战兮，凌江之将军。
坐大船若山兮，公苗山阴之杰。
泛波袭番禺兮，季高永兴之人。
想万艘之并进兮，纷青龙与赤雀。
风帆儵忽千里兮，驾巨浪如飞云。
今竞渡其遗俗兮，习便駊以捷疾。
观者动心骇目兮，相杂袭如鱼鳞。
客曰盛哉舟楫兮，他郡孰加于越。
然同济或不同心兮，请置此而新其说。
越问·良牧
作者：孙因
朝代：宋

自大驾之西幸兮，府遂为于近藩。
赐行殿为府治兮，暨泽牧之惟艰。
张毘陵首当是选兮，实股肱之旧弼。
仍土阶之素规兮，因旧宇以为安。
朱忠靖继剖符兮，屹具瞻于岩石。
赵忠简亦相望兮，凛清风而独寒。
忠定王之来镇兮，当干道之四禩。
捐帑以置义租兮，闢宫而祠先贤。
谅棠阴之蔽芾兮，思召伯其如憩。
宜大封于是邦兮，良天道之好还。
后五十余年兮，谁俪美以增饰。
维我新安公兮，骛逸驾而独攀。
剖滞讼如澌流兮，召雨旸如应响。
使百城俱按堵兮，令沧海无惊澜。
立吏胆于秋霜兮，洽民气于春泽。
出干将于宝匣兮，照沆瀣于铜盘。
圜扉鞠为茂草兮，麦岐蔼其连秀。
令修户庭之内兮，民乐湖山之閒。
既修政而人悦兮，文书省于幙府。
新百废以具兴兮，耸轮奂之伟观。
八邑不知有役兮，一道不知有费。
若天造而神设兮，岂民力之或烦。
化榛莽为宏丽兮，敞隘敝为爽垲。
革蠹挠而雄迭兮，易朽腐而垩丹。
兹栋隆之规模兮，特于此乎小试。
非成毁之相仍兮，数循环而无端。
镇越岿乎中踞兮，修廊翼其旁拱。
何独敛夫散气兮，所以重夫中权。
巨扁揭乎云霄兮，钧笔粲乎星斗。
山灵为之呵护兮，珍光赫而属天。
前方台之月华兮，后蓬莱之云气。
左燕春之凝香兮，右清白之寒泉。
绕层城以拂云兮，开屏障于四面。
卧林影于云壑兮，栖山光乎二轩。
吸平湖于酒杯兮，浮翠峯于茗椀。
送归鸿于天外兮，数飞鸥于海门。
动秋声之摵摵兮，泊晴岚之蔼蔼。
饯崦嵫之夕照兮，宾旸谷之朝暾。
上越王之危台兮，诵唐人之杰句。
鹧鸪飞而地迥兮，晴烟渺而天宽。
飞盖游乎清夜兮，羃轻烟之素练。
棹歌发乎中沚兮，浴明月于金盆。
丽谯涌乎青冥兮，角声起而寥亮。
佳山蔚其照眼兮，洗万里之阴雰。
新堤平而拟掌兮，沸行歌以载路。
漕渠浚而举重兮，鼓千艘而骈阗。
雄威扁营迭创兮，雷欢声于貔虎。
泮宫修贡闱闢兮，遂飞跃于鱼鸢。
台府焕而一新兮，岩壑为之改观。
他人视之拱手兮，公谈笑而不难。
既游刃之有余兮，復善刀而藏用。
寂然若无所营兮，湛中襟而靖渊。
炷炉香而读易兮，悟至理于泰否。
託寄轩之柱刻兮，等蘧庐于干坤。
上方蒇事明庭兮，将入扈于豹尾。
如旄倪之借留兮，纷截镫以攀辕。
繄郢曲之寡和兮，信萧规之难继。
民愿公无遽归兮，帝谓吾今召环。
虽卿月之暂驻兮，幸临照夫越土。
恐使星之迁次兮，迫太阶之魁躔。
推治越之道治天下兮，固我公之余事。
然越人爱公如慈父母兮，愿託歌而永传。
客乃敛袵肃容兮，屏气弗敢復言。
孙子于是浓墨大字兮，终夫越问之篇。
越问·越纸
作者：孙因
朝代：宋

繄剡藤之为纸兮，品居上者有三。
盖篠簜之变化兮，非藤楮之可参。
在晋而名侧理兮，储郡库以九万。
曰姚黄今最显兮，蒙诗翁之赏谈。
加越石以万杵兮，光色透于金版。
近不数夫杭由兮，远孰称夫池茧。
半山爱其短样兮，东坡耆夫竹展。
薛君封以千户兮，元章用司笔砚。
数其德有五兮，以缜滑而为首。
发墨养笔锋兮，性不蠹而耐久。
惜昌黎之未见兮，姓先生而为楮。
使元舆之及知兮，又何悲剡藤之有。
客曰媺哉越纸兮，有大造于斯文。
然世方好纸而玉兮，又乌知乎此君。
越问·鱼盐
作者：孙因
朝代：宋

百川会同沧海兮，浩不知夫津涯。
吐云涛以澜汗兮，沃日御而渺瀰。
藏巨灵之赑屃兮，见天吴之惚怳。
戴五山之嶪峨兮，涵百怪之陆离。
巨鱼出没其中兮，不知其几千里。
鼓浪沫以成雾兮，嘘云气以成霓。
任公子之投竿而钓兮，五十犗以为饵。
阅期年而得鱼兮，牵巨鈎而下之。
鬐鬛怒而刺天兮，白波涌而山立。
膏流溢而为渊兮，颅骨积而成坻。
自浙水以东兮，无不餍若鱼之肉。
彼赤鳝黄颡何足数兮，又况梅鱼与桃鲻。
维天地之宝藏兮，有煮海之鹾盐。
曝曜灵以摝涉兮，浮莲的以试滷。
编篔筜以为槃兮，处烈焰而不灼。
霜铅倏其凝冱兮，霜花飒其的皪。
兹海若之不爱宝兮，丰功被乎天下。
抑造化之自然兮，讵人为之力假。
客曰富哉鱼盐兮，此越国之宝也。
是特以利言兮，吾愿闻其上者。
唐侯仲友之守台为浮梁于江象山令蒋鹗考叔赋江有济三章以献余时官于台见而陋之作江有梁
作者：孙应时
朝代：宋

江有梁，昔所无兮。台之民，维艰虞兮。我南之耕，其出于于。我北之趋，维薪维刍。匪伊薪刍，行旅载途。风雨晦冥，海波愁予。岂无舟人，徼利以呼。偪仄沦胥，云谁之辜。江有梁，维今始兮。台之民，维天启兮。邦有父母，视民如子。民号于溺，侯曰由己。乃相乃谋，乃筑乃峙。其桴联联，其舟齿齿。民不知江，有道如砥。我醉我奔，云胡不喜。江有梁，孰使然兮。台之民，曰侯贤兮。孰使侯贤，有命自天。天子圣仁，侯乃来宣。自我侯来，有麦有年。天姥之南，东溟之壖。涛澜不惊，歌舞后先。汝不我信，视此一川。我梁既成，我民既平。侯智不矜，侯心载宁。帝曰汝归，其车宵征。予欲济川，邦国是经。民留我侯，敢与帝争。我帝我侯，眉寿无疆。
唐侯仲友之守台为浮梁于江象山令蒋鹗考叔赋江有济三章以献余时官于台见而陋之作江有梁·其一
作者：孙应时
朝代：宋

江有梁，昔所无兮。
台之民，维艰虞兮。
我南之耕，其出于于。
我北之趋，维薪维刍。
匪伊薪刍，行旅载途。
风雨晦冥，海波愁予。
岂无舟人，徼利以呼。
偪仄沦胥，云谁之辜。
唐侯仲友之守台为浮梁于江象山令蒋鹗考叔赋江有济三章以献余时官于台见而陋之作江有梁·其三
作者：孙应时
朝代：宋

江有梁，孰使然兮。
台之民，曰侯贤兮。
孰使侯贤，有命自天。
天子圣仁，侯乃来宣。
自我侯来，有麦有年。
天姥之南，东溟之壖。
涛澜不惊，歌舞后先。
汝不我信，视此一川。
唐侯仲友之守台为浮梁于江象山令蒋鹗考叔赋江有济三章以献余时官于台见而陋之作江有梁·其二
作者：孙应时
朝代：宋

江有梁，维今始兮。
台之民，维天启兮。
邦有父母，视民如子。
民号于溺，侯曰由己。
乃相乃谋，乃筑乃峙。
其桴联联，其舟齿齿。
民不知江，有道如砥。
我醉我犇，云胡不喜。
离亭燕/离亭宴
作者：孙浩然
朝代：宋

一带江山如画。风物向秋潇洒。水浸碧天何处断，霁色冷光相射。橘树荻花洲，掩映竹篱茅舍。天际客帆高挂。烟外酒旗低亚。多少六朝兴废事，尽入渔樵闲话。怅望倚层楼，红日无言西下。
點絳唇
作者：孫
朝代：宋

煙洗風梳，司花先放江梅吐。竹村沙路。脈脈搖寒雨。醉魄吟魂，無著清香處。愁如縷。系春不住。又折冰枝去。
摸魚兒
作者：孫吳會
朝代：宋

八窗空、展寬秋影，長江流入尊俎。天圍紺碧低群岫，斜日去鴻堪數。沈別浦。但目斷、煙蕪莽蒼連平楚。晨鐘暮鼓。算觸景多愁，關人底事，倚檻聽鳴櫓。英雄恨，贏得名存北府。寄奴今寄何所。西風依舊潮來去，山海頡頏吞吐。霜月古。直耐冷、相隨燕我瑤芝圃。掀髯起舞。看羱伏蒼苔，龍吟翠葆，天籟奏韶舞。
越問·句踐
作者：孫因
朝代：宋

昔句踐兮思報吳，問國政兮五大夫。
辟田野兮實倉府，訪疾苦兮字幼孤。
抱冰兮握火，置膽兮坐卧。
采蕺兮與葛，側席兮閭左。
觴酒豆肉兮必均其施，樂不盡聲兮食不致味。
鷙鳥匿形兮踰一十祀，吳無稻蟹兮越有地利。
一朝興師兮三戰得志，姑蘇既墟兮橫行淮泗。
伯東諸侯兮賀貢畢致，赫然雋功兮又何可議。
客曰，異哉兮彼長頸而烏喙。
如其可與其樂兮，何鴟夷之遠避。
越問·封疆
作者：孫因
朝代：宋

九州皆有山鎮兮，職方氏獨先會稽。
射祥光於斗分兮，占星紀於天倪。
牽牛炳其初躔兮，屆須女之七度。
少陽當其正位兮，爲萬物之潔齊。
南控引乎閩粵兮，北連亙乎鉅海。
日出扶桑之東兮，風行浙河之西。
八山蜿其中蟠兮，羅千嵒以爲鄣。
三江匯而旁注兮，渺萬壑以爲谿。
洞天㟏岈以連雲兮，俯九垠其如芥。
洪濤沸渭以拍天兮，轟三軍之鼓鼙。
宅卧龍之岧嶢兮，蠡城屹其環繚。
带平湖之浩㵿兮，雲鏡鑄而天低。
闢陵門而四達兮，八風颯其遞至。
飛翼樓而舞空兮，天門沈其可梯。
提封方數千里兮，運甌吳於掌上。
七郡四十餘縣兮，歸中權之總提。
茲古今之大都會兮，爲九牧之冠冕。
諒天地之設險兮，他郡寧得而攀躋。
客曰偉哉山川兮，信美矣其無慊。
然吾聞固國兮，不以山溪之險。
越問·神仙
作者：孫因
朝代：宋

陽明太元之天兮，乃羣仙之所游。
有金堂與玉室兮，挹方丈與瀛洲。
伯經得道□泉兮，乘雲氣於木杪。
仙公韜光丹井兮，發函書於船頭。
騎青騾以入市兮，薊子訓之賣藥。
切鯔魚以作膾兮，介元則之垂鈎。
弘景寄跡釣槎兮，隠吏栖於梅市。
廣信駕龍白日兮，羽人萃於丹丘。
擷芝草以爲侶兮，左元放之金液。
餐桂屑而飲水兮，范少伯之扁舟。
煉日精以回形兮，虞翁色若嬰孺。
位上清而標籍兮，思玄跡混俗流。
嚴青能服石髓兮，終斷穀而輕舉。
伯陽煉成神丹兮，雖蛻形而不留。
御天風而上征兮，與日月以齊壽。
皆地勝之所招兮，舉塵寰而少仇。
客曰神仙信有兮，特祕怪而難求。
吾聞越多隠君子兮，試詳言而旁搜。
越問·篇引
作者：孫因
朝代：宋

典午氏之盛時兮，余鼻祖曰子荆。
謀樂郊以隠居兮，颺潄石之清名。
有聞孫曰承公兮，嘗令鄞與餘姚。
愛會稽之山水兮，爰徙家於茲城。
當永和之九年兮，惠風暢夫莫春。
偕王謝之諸公兮，會修禊於蘭亭。
賦臨流之五言兮，寄幽尋之逸興。
泛迴沼倚脩竹兮，松風落而冷冷。
維興公尤好事兮，作流觴之後序。
助逸少之高致兮，齊芳譽於難兄。
既乃登陸而游兮，歷天台與四明。
潄飛瀑於筆端兮，遺擲地之金聲。
余自句章徙姚兮，倏綿歷乎十稔。
慨風流之浸邈兮，幸猶爲夫越氓。
掬清泉之潺湲兮，友過雲之溶洩。
訪樊榭之杳靄兮，栖石窗之玲瓏。
客有過余兮，謂余博覽而好古。
世爲越人兮，胡不志夫越之風土。
余謝不能兮，傴余指而縷數。
前有靈符之記兮，後有龜齡之賦。
嗟彼皆已爲陳迹兮，時亦隨夫所遇。
儻含毫而不斷兮，將羞余之鼻祖。
越問·舟楫
作者：孫因
朝代：宋

越人生長澤國兮，其操舟也若神。
有習流之二千兮，以沼吳而策勳。
尋笠澤以潛涉兮，北渡淮而會盟。
擅航烏之長技兮，水犀爲之逡巡。
浮海救東甌兮，有握節之嚴助。
治船習水戰兮，榮衣錦於買臣。
渡浙江而誓衆兮，會稽之內史。
率水棹以拒戰兮，凌江之將軍。
坐大船若山兮，公苗山陰之傑。
汎波襲番禺兮，季高永興之人。
想萬艘之竝進兮，紛青龍與赤雀。
風帆儵忽千里兮，駕巨浪如飛雲。
今競渡其遺俗兮，習便駊以捷疾。
觀者動心駭目兮，相雜襲如魚鱗。
客曰盛哉舟楫兮，他郡孰加於越。
然同濟或不同心兮，請置此而新其說。
越問·良牧
作者：孫因
朝代：宋

自大駕之西幸兮，府遂爲於近藩。
賜行殿爲府治兮，暨澤牧之惟艱。
張毘陵首當是選兮，實股肱之舊弼。
仍土階之素規兮，因舊宇以爲安。
朱忠靖繼剖符兮，屹具瞻於岩石。
趙忠簡亦相望兮，凜清風而獨寒。
忠定王之來鎮兮，當乾道之四禩。
捐帑以置義租兮，闢宮而祠先賢。
諒棠陰之蔽芾兮，思召伯其如憩。
宜大封於是邦兮，良天道之好還。
後五十餘年兮，誰儷美以增飾。
維我新安公兮，騖逸駕而獨攀。
剖滯訟如澌流兮，召雨暘如應響。
使百城俱按堵兮，令滄海無驚瀾。
立吏膽於秋霜兮，洽民氣於春澤。
出干將於寶匣兮，照沆瀣於銅盤。
圜扉鞠爲茂草兮，麥岐藹其連秀。
令修戶庭之內兮，民樂湖山之閒。
既修政而人悅兮，文書省於幙府。
新百廢以具興兮，聳輪奐之偉觀。
八邑不知有役兮，一道不知有費。
若天造而神設兮，豈民力之或煩。
化榛莽爲宏麗兮，敞隘敝爲爽塏。
革蠹撓而雄疊兮，易朽腐而堊丹。
茲棟隆之規模兮，特於此乎小試。
非成毀之相仍兮，數循環而無端。
鎮越巋乎中踞兮，修廊翼其旁拱。
何獨斂夫散氣兮，所以重夫中權。
巨扁揭乎雲霄兮，鈞筆粲乎星斗。
山靈爲之呵護兮，珍光赫而屬天。
前方台之月華兮，後蓬萊之雲氣。
左燕春之凝香兮，右清白之寒泉。
繞層城以拂雲兮，開屏障於四面。
卧林影於雲壑兮，栖山光乎二軒。
吸平湖於酒杯兮，浮翠峯於茗椀。
送歸鴻於天外兮，數飛鷗於海門。
動秋聲之摵摵兮，泊晴嵐之藹藹。
餞崦嵫之夕照兮，賓暘谷之朝暾。
上越王之危臺兮，誦唐人之傑句。
鷓鴣飛而地迥兮，晴烟渺而天寬。
飛蓋游乎清夜兮，羃輕烟之素練。
棹歌發乎中沚兮，浴明月於金盆。
麗譙湧乎青冥兮，角聲起而寥亮。
佳山蔚其照眼兮，洗萬里之陰雰。
新隄平而擬掌兮，沸行歌以載路。
漕渠濬而舉重兮，鼓千艘而駢闐。
雄威扁營疊創兮，雷歡聲於貔虎。
泮宮修貢闈闢兮，遂飛躍於魚鳶。
臺府煥而一新兮，巖壑爲之改觀。
他人視之拱手兮，公談笑而不難。
既游刃之有餘兮，復善刀而藏用。
寂然若無所營兮，湛中襟而靖淵。
炷爐香而讀易兮，悟至理於泰否。
託寄軒之柱刻兮，等蘧廬於乾坤。
上方蕆事明庭兮，將入扈於豹尾。
如旄倪之借留兮，紛截鐙以攀轅。
繄郢曲之寡和兮，信蕭規之難繼。
民願公無遽歸兮，帝謂吾今召環。
雖卿月之暫駐兮，幸臨照夫越土。
恐使星之遷次兮，迫太階之魁躔。
推治越之道治天下兮，固我公之餘事。
然越人愛公如慈父母兮，願託歌而永傳。
客乃斂袵肅容兮，屏氣弗敢復言。
孫子於是濃墨大字兮，終夫越問之篇。
越問·越紙
作者：孫因
朝代：宋

繄剡藤之爲紙兮，品居上者有三。
蓋篠簜之變化兮，非藤楮之可參。
在晉而名側理兮，儲郡庫以九萬。
曰姚黄今最顯兮，蒙詩翁之賞談。
加越石以萬杵兮，光色透於金版。
近不數夫杭由兮，遠孰稱夫池繭。
半山愛其短樣兮，東坡耆夫竹展。
薛君封以千戶兮，元章用司筆硯。
數其德有五兮，以縝滑而爲首。
發墨養筆鋒兮，性不蠹而耐久。
惜昌黎之未見兮，姓先生而爲楮。
使元輿之及知兮，又何悲剡藤之有。
客曰媺哉越紙兮，有大造於斯文。
然世方好紙而玉兮，又烏知乎此君。
越問·魚鹽
作者：孫因
朝代：宋

百川會同滄海兮，浩不知夫津涯。
吐雲濤以瀾汗兮，沃日御而渺瀰。
藏巨靈之贔屓兮，見天吳之惚怳。
戴五山之嶪峨兮，涵百怪之陸離。
巨魚出沒其中兮，不知其幾千里。
鼓浪沫以成霧兮，噓雲氣以成霓。
任公子之投竿而釣兮，五十犗以爲餌。
閲期年而得魚兮，牽巨鈎而下之。
鬐鬛怒而刺天兮，白波湧而山立。
膏流溢而爲淵兮，顱骨積而成坻。
自浙水以東兮，無不饜若魚之肉。
彼赤鱔黄顙何足數兮，又況梅魚與桃鯔。
維天地之寶藏兮，有煮海之鹺鹽。
曝曜靈以摝涉兮，浮蓮的以試滷。
編篔簹以爲槃兮，處烈焰而不灼。
霜鉛倏其凝沍兮，霜花颯其的皪。
茲海若之不愛寶兮，豐功被乎天下。
抑造化之自然兮，詎人爲之力假。
客曰富哉魚鹽兮，此越國之寶也。
是特以利言兮，吾願聞其上者。
風中柳·謝池春
作者：孫夫人
朝代：宋

銷滅芳容，端的為郎煩惱。鬢慵梳、宮妝草草。別離情緒，待歸來都告。怕傷郎、又還休道。利鎖名韁，幾阻當年歡笑。更那堪、鱗鴻信杳。蟾枝高折，願從今須早。莫辜負、鳳幃人老。
喜遷鶯
作者：孫居敬
朝代：宋

宿酲初愈。更花焰頻催，葉蕉重舉。濃露沾叢，薰風入樾，黃葉馬頭飛舞。夢結尚依征旆，笛怨誰教漁譜。村路轉，見寒機燈在，晨炊人語。無據。堪恨處。殘月滿襟，不念人羈旅。天接山光，雲拖雁影，多少別離情緒。繡被香溫密疊，羅帕粉痕重護。這滋味，最不堪兩鬢，菱花羞覷。
晝錦堂
作者：孫惟信
朝代：宋

薄袖禁寒。輕妝媚晚，落梅庭院春妍。映戶盈盈，回倩笑整花鈿。柳裁雲剪腰支小，鳳蟠鴉聳髻鬟偏。東風裡，香步翠搖，藍橋那日因緣。嬋娟。留慧盼，渾當了、匆匆密愛深憐。夢過闌干，猶認冷月鞦韆。杏梢空鬧相思眼，燕翎難系斷腸箋。銀屏下，爭信有人，真個病也天天。
水龍吟
作者：孫惟信
朝代：宋

小童教寫桃符，道人還了常年例。神前灶下，祓除清淨，獻花酌水。禱告些兒，也都不是，求名求利。但吟詩寫字，分數上面，略精進、盡足矣。飲量添教不醉。好時節、逢場作戲。驅儺爆竹，軟餳酥豆，通宵不睡。四海皆兄弟，阿鵲也、同添一歲。願家家戶戶，和和順順，樂昇平世。
清平樂
作者：孫惟信
朝代：宋

秋娘窗戶。夢入陽臺雨。小別殷勤留不住。恨滿飛花落絮。一天曉月簷西。馬嘶風拂羅衣。分付許多風致，送人行下樓兒。
燭影搖紅
作者：孫惟信
朝代：宋

一朵鞓紅，寶釵壓髻東風溜。年時也是牡丹時，相見花邊酒。初試夾紗半袖。與花枝、盈盈鬥秀。對花臨景，為景牽情，因花感舊。題葉無憑，曲溝流水空回首。夢雲不入小山屏，真個歡難偶。別後知他安否。軟紅街、清明還又。絮飛春盡，天遠書沈，日長人瘦。
風流子
作者：孫惟信
朝代：宋

三疊古陽關。輕寒噤、清月滿徵鞍。記玉筍攬衣，翠囊親贈，繡巾搵臉，金柳初攀。自回首，燕臺雲掩冉，鳳閣雨闌珊。天有盡頭，水無西注，鬢難留黑，帶易成寬。啼妝，東風悄，菱花在，擬倩錦字封還。應想恨蛾凝黛，慵髻堆鬟。奈情逐事遷，心隨春老，夢和香冷，歡與花殘。閒煞唾茸窗閣，十二屏山。
唐侯仲友之守台爲浮梁於江象山令蔣鶚考叔賦江有濟三章以獻余時官於台見而陋之作江有梁·其一
作者：孫應時
朝代：宋

江有梁，昔所無兮。
台之民，維艱虞兮。
我南之耕，其出于于。
我北之趨，維薪維芻。
匪伊薪芻，行旅載途。
風雨晦冥，海波愁予。
豈無舟人，徼利以呼。
偪仄淪胥，云誰之辜。
唐侯仲友之守台爲浮梁於江象山令蔣鶚考叔賦江有濟三章以獻余時官於台見而陋之作江有梁·其三
作者：孫應時
朝代：宋

江有梁，孰使然兮。
台之民，曰侯賢兮。
孰使侯賢，有命自天。
天子聖仁，侯乃來宣。
自我侯來，有麥有年。
天姥之南，東溟之壖。
濤瀾不驚，歌舞後先。
汝不我信，視此一川。
唐侯仲友之守台爲浮梁於江象山令蔣鶚考叔賦江有濟三章以獻余時官於台見而陋之作江有梁·其二
作者：孫應時
朝代：宋

江有梁，維今始兮。
台之民，維天啟兮。
邦有父母，視民如子。
民號於溺，侯曰由己。
乃相乃謀，乃築乃峙。
其桴聯聯，其舟齒齒。
民不知江，有道如砥。
我醉我犇，云胡不喜。
河滿子
作者：孫洙
朝代：宋

悵望浮生急景，淒涼寶瑟餘音。楚客多情偏怨別，碧山遠水登臨。目送連天衰草，夜闌幾處疏砧。黃葉無風自落，秋雲不雨長陰。天若有情天亦老，搖搖幽恨難禁。惆悵舊歡如夢，覺來無處追尋。
離亭燕·離亭宴
作者：孫浩然
朝代：宋

一帶江山如畫。景物向秋瀟灑。水浸碧天何處斷，霽色冷光相射。橘樹荻花洲，掩映竹籬茅舍。天際客帆高掛。煙外酒旗低亞。多少六朝興廢事，盡入漁樵閒話。悵望倚層樓，紅日無言西下。
如夢令
作者：孫道絢
朝代：宋

翠柏紅蕉影亂。月上朱欄一半。風自碧空來，吹落歌珠一串。不見。不見。人被繡簾遮斷。
憶秦娥
作者：孫道絢
朝代：宋

秋寂寞。秋風夜雨傷離索。傷離索。老懷無奈，淚珠零落。故人一去無期約。遲書忽寄西飛鶴。西飛鶴。故人何在，水村山郭。
清平樂
作者：孫道絢
朝代：宋

悠悠揚揚。做盡輕模樣。半夜蕭蕭窗外響。多在梅邊竹上。朱樓向曉簾開。六花片片飛來。無奈燻爐煙霧，騰騰扶上金釵。
醉蓬萊
作者：孫道絢
朝代：宋

看鷗翻波濺，蘋末風輕，水軒消暑。雲疊奇峰，破桐陰亭午。列岫連環，溜泉鳴玉，對幅巾芒履。況有清時，風流故人，劇談揮麈。才冠一時，論高兩漢，書扇豪蹤，吐鳳辭語。晝錦歸來，慶長年老母。且盡綠尊，莫懷歸興，聽扇歌高舉。會見登庸，泥封詔下，促朝天去。
念奴娇归潜志卷八按此词，朝野遗记作张孝
作者：宇文虚中
朝代：宋

疏眉秀目。看来依旧是，宣和妆束。飞步盈盈姿媚巧，举世知非凡俗。宋室宗姬，秦王幼女，曾嫁钦慈族。干戈浩荡，事随天地翻覆。一笑邂逅相逢，劝人满饮，旋旋吹横竹。流落天涯俱是客，何必平生相熟。旧日黄华，如今憔悴，付与杯中？。兴亡休问，为伊且尽船玉。驹疲？钗男橹凶髂钆？浚？兴问易诩в？赝跤着？？？耷沾茸澹*干戈浩荡，事随天地翻覆之语。是可信为宇文虚中所作。
累字戏作解愁吟简旧同寮
作者：宋伯仁
朝代：宋

愁。
知不。
空白头。
心事惊秋。
归兴满沧洲。
貂蝉虽出兜鍪。
功名有愧黑貂裘。
夷齐与盗跖总荒丘。
无非蘧蘧栩栩梦庄周。
空教笑倒江上烟雨汀鸥。
一琴一剑一童一鹤一茶瓯。
自不须苦苦高卧元龙百尺楼。
着眼看翻云覆雨处豪杰总成羞。
牙旗金甲蹇馿破帽穷通一任前修。
五湖千万顷明月则尽可棹歌横钓舟。
累字戏作解愁吟简旧同寮
作者：宋伯仁
朝代：宋

愁。知不。空白头。心事惊秋。归兴满沧洲。貂蝉虽出兜鍪。功名有愧黑貂裘。夷齐与盗蹠总荒丘。无非蘧蘧栩栩梦庄周。空教笑倒江上烟雨汀鸥。一琴一剑一童一鹤一茶瓯。自不须苦苦高卧元龙百尺楼。著眼看翻云覆雨处豪杰总成羞。牙旗金甲蹇驴破帽穷通一任前脩。五湖千万顷明月则尽可棹歌横钓舟。
累字戲作解愁吟簡舊同寮
作者：宋伯仁
朝代：宋

愁。
知不。
空白頭。
心事驚秋。
歸興滿滄洲。
貂蟬雖出兜鍪。
功名有愧黑貂裘。
夷齊與盜跖總荒丘。
無非蘧蘧栩栩夢莊周。
空教笑倒江上煙雨汀鷗。
一琴一劍一童一鶴一茶甌。
自不須苦苦高卧元龍百尺樓。
著眼看翻雲覆雨處豪傑總成羞。
牙旗金甲蹇馿破帽窮通一任前脩。
五湖千萬頃明月則儘可棹歌橫釣舟。
惜黃花
作者：宋先生
朝代：宋

天機大道。達者稀少。運戊己、龍蟠更虎繞。這一顆丹砂，凡世人難曉。間木金、坎離顛倒。陽全陰盡，形容不老。將水火烹煎，自然爐灶。待行功成就，煉無價寶。去朝元、七祖都了。
搗練子
作者：宋先生
朝代：宋

真水火，謝師傳。黑鉛紅汞鼎中煎。現神光，滿目前。丹砂就，是神仙。金鼎捉住壽同天。待功成，玉帝宣。
桃源憶故人
作者：宋先生
朝代：宋

自從師指天機道。萬卷仙經都曉。若會連精歸腦。顏貌長不老。真鉛真汞人知少。烏兔烹煎成寶。身外有身方了。玉帝金書召。
沁園春
作者：宋先生
朝代：宋

速速修行，惜取身中，無價□珍。把金烏玉兔，爐中煉用，陰陽造化，養就陽神。虎嘯龍吟丹田裡，頂內時時仙樂聲。泥丸裡，烹煎水火，鉛汞成真。夜來端坐澄心神。見真人顏貌新。用河車搬載，充開牛鬥，星辰潔皎，光射分明。服了刀圭功成後，自知道、仙班有姓名。諸仙請，待玉皇宣至，朝拜三清。
蘇幕遮
作者：宋先生
朝代：宋

氣隨神，神隨氣。神氣相隨，透入泥丸裡。長把金關牢鎖閉。捉得金晶，暗地添歡喜。下辛勤，鬚髮志。十二時中，莫把工夫棄。陰盡陽全神出體。功行成時，名列神仙位。
點絳唇
作者：宋先生
朝代：宋

這個工夫，因師傳授知元祖。論甚子午。說甚龍和虎。只在目前，明有神仙路。速修取。有朝歸去。消了陰司簿。
點絳唇
作者：宋先生
朝代：宋

二氣工夫，河車搬入崑崙腦。世人誰曉。此是玄元道。存得陽精，年老身不老。三田飽。行動都了。拂袖遊蓬島。
緣識·其二四
作者：宋太宗
朝代：宋

中秋夜，圓轉魄，東昇慢上露先濕。
起清風，明似雪，薄衣階下寒泉滴。
隨宜情，何豁達，五音罷去無蹤迹。
星稀斗暗天寬窄，桂華望處誰不惜。
缘识·其二四
作者：宋太宗
朝代：宋

中秋夜，圆转魄，东昇慢上露先湿。
起清风，明似雪，薄衣阶下寒泉滴。
随宜情，何豁达，五音罢去无踪迹。
星稀斗暗天宽窄，桂华望处谁不惜。
存目·其四
作者：宋庠
朝代：宋

詩題：予自到嶺外居嵐瘴中未嘗不以先死對治人人見其浩然若有所得者今歲在海外遇寒食困發家書想望松楸不能自理偶成此詩示兒子首句（全詩）：春日自明霽按：末句作詩示阿張，有注云：阿張，孟堅小字。
存目·其四
作者：宋庠
朝代：宋

诗题：予自到岭外居岚瘴中未尝不以先死对治人人见其浩然若有所得者今岁在海外遇寒食困发家书想望松楸不能自理偶成此诗示儿子首句（全诗）：春日自明霁按：末句作诗示阿张，有注云：阿张，孟坚小字。
賜陳郁
作者：宋度宗
朝代：宋

文窺先漢，詩到盛唐。
侍余左右，知汝忠良。
王城雖大如海，政恐一藏而不得藏也。
存目·其一
作者：宋徽宗
朝代：宋

诗题：宫词首句：日冷天晴近腊时，嫌罗不着索轻□。
后宫宫女无多少。
存目·其一
作者：宋徽宗
朝代：宋

詩題：宮詞首句：日冷天晴近臘時，嫌羅不著索輕□。
後宮宮女無多少。
念奴嬌
作者：宋江
朝代：宋

天南地北。問乾坤何處，可容狂客。借得山東煙水寨，來買鳳城春色。翠袖圍香，鮫綃籠玉，一笑千金值。神仙體態，薄倖如何銷得。回想蘆葉灘頭，蓼花汀畔，皓月空凝碧。六六雁行連八九，只待金雞訊息。義膽包天，忠肝蓋地，四海無人識。閒愁萬種，醉鄉一夜頭白。
上許州呂相公嗣崧許康詩二首 嗣崧詩 其五
作者：宋祁
朝代：宋

公拜稽首，敢揚王休。
祈天之久，爲天子萬壽。
彼嶽磐磐，松柏丸丸，公福祿實蕃。
有崇而岡，有大而陵，公壽考是承。
上許州呂相公嗣崧許康詩二首 嗣崧詩 其四
作者：宋祁
朝代：宋

帝告于公，紹胥爾宇。
憲是文武，如申如甫，爲周之輔。
誕錫爾祉，惟申甫是似。
乘車錯衡，淑施英英，式遄其榮。
上许州吕相公嗣崧许康诗二首 嗣崧诗 其五
作者：宋祁
朝代：宋

公拜稽首，敢扬王休。
祈天之久，为天子万寿。
彼岳盘盘，松柏丸丸，公福禄实蕃。
有崇而冈，有大而陵，公寿考是承。
上许州吕相公嗣崧许康诗二首 嗣崧诗 其四
作者：宋祁
朝代：宋

帝告于公，绍胥尔宇。
宪是文武，如申如甫，为周之辅。
诞锡尔祉，惟申甫是似。
乘车错衡，淑施英英，式遄其荣。
上许州吕相公嗣崧许康诗二首并序 其一 嗣崧诗
作者：宋祁
朝代：宋

彼岳惟崧，天作其神。嗣生我公，我公斤斤。嘉猷矢陈，柄国之均。帝亲命之，纂成前人。不显其道，惟申是保。公拜稽首，敢扬王休。祈天之久，为天子万寿。彼岳磐磐，松柏丸丸，公福禄实蕃。有崇而冈，有大而陵，公寿考是承。
上许州吕相公嗣崧许康诗二首并序 其一 嗣崧诗
作者：宋祁
朝代：宋

彼岳惟崧，天作其神。嗣生我公，我公斤斤。嘉猷矢陈，柄国之均。帝亲命之，纂成前人。不显其道，惟申是保。公迈厥德，祗祗翼翼。柔嘉而直，模我彝伦。揉我方国，施于夷貊。百度是毗，庶绩允熙。罔敢不恪，惟公是若。帝诏执事，彻申土疆，衍沃腴良。赋舆溱溱，莫乐于申。昔在四岳，佑尧象禹，为国心膂。受民作邦，于今以光。帝告于公，绍胥尔宇。宪是文武，如申如甫，为周之辅。诞锡尔祉，惟申甫是似。乘车错衡，淑施英英，式遄其荣。公拜稽首，敢扬王休。祈天之久，为天子万寿。彼岳磐磐，松柏丸丸，公福禄实蕃。有崇而冈，有大而陵，公寿考是承。
上许州吕相公嗣崧许康诗二首并序 其二 许康诗
作者：宋祁
朝代：宋

许丽而康，岳孙奠之。曰公之屏，实维似之。公徒增增，朱綅绿縢。不戁不惊，钩膺镂锡。称娖颜行，哕焉绥章。总我列侯，式时南疆。公之相攸，孔乐于许。其原膴膴，其川吁吁。有芃禾麻，有京稷黍。薮焉麋麇，渚焉鲂鱮。有李有桃，有柘有檀。树我之园，令居则安。公视于庭，师兵翼翼，孔武有力。公适于府，陪卿髦士，罔不就绪。公宴于堂，嘉宾我从。琴瑟鼓钟，或揳或摐。静好铿锵，万舞有容。左拂其殽，炰鳖燔羔，给鲜于庖。右烹其蔌，笋菭蒲菹，柔嘉惟馥。旨酒且多，其饮温克。摄尔攸仪，侑公宴嬉。俾胖而乐，俾艾而耆。明明天子，股肱一体。于蕃于宣，邦人咸喜。主芣之山，浚■之渠。弗童而材，弗竭而渔。皇惠斯人，俾公焉依。公报其成，帝曰还归。
上许州吕相公嗣崧许康诗二首并序·嗣崧诗
作者：宋祁
朝代：宋

彼岳惟崧，天作其神。嗣生我公，我公斤斤。嘉猷矢陈，柄国之均。帝亲命之，纂成前人。不显其道，惟申是保。公迈厥德，祗祗翼翼。柔嘉而直，模我彝伦。揉我方国，施于夷貊。百度是毗，庶绩允熙。罔敢不恪，惟公是若。帝诏执事，彻申土疆，衍沃腴良。赋舆溱溱，莫乐于申。昔在四岳，佑尧象禹，为国心膂。受民作邦，于今以光。帝告于公，绍胥尔宇。宪是文武，如申如甫，为周之辅。诞锡尔祉，惟申甫是似。乘车错衡，淑施英英，式遄其荣。公拜稽首，敢扬王休。祈天之久，为天子万寿。彼岳磐磐，松柏丸丸，公福禄实蕃。有崇而冈，有大而陵，公寿考是承。许丽而康，岳孙奠之。曰公之屏，实维似之。公徒增增，朱綅绿縢。不戁不惊，钩膺镂锡。称娖颜行，哕焉绥章。总我列侯，式时南疆。公之相攸，孔乐于许。其原膴膴，其川吁吁。有芃禾麻，有京稷黍。薮焉麋麇，渚焉鲂鱮。有李有桃，有柘有檀。树我之园，令居则安。公视于庭，师兵翼翼，孔武有力。公适于府，陪卿髦士，罔不就绪。公宴于堂，嘉宾我从。琴瑟鼓钟，或揳或摐。静好铿锵，万舞有容。左拂其殽，炰鳖燔羔，给鲜于庖。右烹其蔌，笋菭蒲菹，柔嘉惟馥。旨酒且多，其饮温克。摄尔攸仪，侑公宴嬉。俾胖而乐，俾艾而耆。明明天子，股肱一体。于蕃于宣，邦人咸喜。主芣之山，浚■之渠。弗童而材，弗竭而渔。皇惠斯人，俾公焉依。公报其成，帝曰还归。
王勃故事
作者：宋祁
朝代：宋

九月九日都督大宴滕王阁，宿命其婿作序以夸客，因出纸笔遍请客，莫敢当，至勃，泛然不辞。都督怒，起更衣，遣吏伺其文辄报。一再报，语益奇，乃矍然曰：“天才也！”请遂成文，极欢罢。勃属文，初不精思，先磨墨数升，则酣饮，引被覆面卧，及寤，援笔成篇，不易一字，时人谓勃为腹稿。
順祀詩
作者：宋祁
朝代：宋

孰順其祀，明明天子。
天子謙讓，詔羣臣其議。
惟章獻、章懿，遂祔先帝。
宜索而典，而古而今。
順考攸宜，慰我孝心。
羣臣稽首，不遠厥成。
伊先猷是程，伊大孝是經。
匪祥符孰從，則莫我京。
三代廟寢，止一帝后。
漢制已遷，儒臣罔究。
禮缺不稱，因樸趨陋。
親靡祔尊，神挈斯祐。
帝曰俞哉，予奉二慈。
匪曰無典，實成訓是依。
促灼爾龜，爰蕝爾儀。
琢金追玉，昭款信辭。
不敢先後，惟以順躋。
孟冬十月，大饗其時。
朕不憚勤，于庭遣之。
吉日辛酉，帝自文德。
至于大慶，奉寶授冊。
永懷劬勞，孝貫天極。
虞賓在位，百官承式。
顯顯太歲，惟冊寶是將。
和鸞有容，龍旗孔揚。
既至于廟，是承是告。
奉遷后主，合侑文考。
有主則止，有匹得行。
遂旅豆籩，以及芼牲。
明水太羹，有飶有澄。
鼓鐘欽欽，鼓瑟鼓琴。
考悅妣安，蠲我德音。
德音惟何，帝受純嘏。
不專斯饗，用赦天下。
開釋罪辜，賜逮九軍。
一人作孝，庶邦蒙仁。
禮非天作，托始于聖。
聖克正始，萬世攸定。
作述交善，神人胥慶。
天謂皇帝，既付所覆。
帝克孝治，奉親以侑。
其收丕祺，蕃衍後昆。
萬有億年，繼繼存存。
顺祀诗
作者：宋祁
朝代：宋

孰顺其祀，明明天子。
天子谦让，诏羣臣其议。
惟章献、章懿，遂祔先帝。
宜索而典，而古而今。
顺考攸宜，慰我孝心。
羣臣稽首，不远厥成。
伊先猷是程，伊大孝是经。
匪祥符孰从，则莫我京。
三代庙寝，止一帝后。
汉制已迁，儒臣罔究。
礼缺不称，因朴趋陋。
亲靡祔尊，神挈斯佑。
帝曰俞哉，予奉二慈。
匪曰无典，实成训是依。
促灼尔龟，爰蕝尔仪。
琢金追玉，昭款信辞。
不敢先后，惟以顺跻。
孟冬十月，大飨其时。
朕不惮勤，于庭遣之。
吉日辛酉，帝自文德。
至于大庆，奉宝授册。
永怀劬劳，孝贯天极。
虞宾在位，百官承式。
显显太岁，惟册宝是将。
和鸾有容，龙旗孔扬。
既至于庙，是承是告。
奉迁后主，合侑文考。
有主则止，有匹得行。
遂旅豆笾，以及芼牲。
明水太羹，有飶有澄。
鼓钟钦钦，鼓瑟鼓琴。
考悦妣安，蠲我德音。
德音惟何，帝受纯嘏。
不专斯飨，用赦天下。
开释罪辜，赐逮九军。
一人作孝，庶邦蒙仁。
礼非天作，托始于圣。
圣克正始，万世攸定。
作述交善，神人胥庆。
天谓皇帝，既付所覆。
帝克孝治，奉亲以侑。
其收丕祺，蕃衍后昆。
万有亿年，继继存存。
顺祀诗并序
作者：宋祁
朝代：宋

孰顺其祀，明明天子。天子谦让，诏群臣其议。惟章献、章懿，遂祔先帝。宜索而典，而古而今。顺考攸宜，慰我孝心。群臣稽首，不远厥成。伊先猷是程，伊大孝是经。匪祥符孰从，则莫我京。三代庙寝，止一帝后。汉制已迁，儒臣罔究。礼缺不称，因朴趋陋。亲靡祔尊，神挈斯祐。帝曰俞哉，予奉二慈。匪曰无典，实成训是依。促灼尔龟，爰蕝尔仪。琢金追玉，昭款信辞。不敢先后，惟以顺跻。孟冬十月，大飨其时。朕不惮勤，于庭遣之。吉日辛酉，帝自文德。至于大庆，奉宝授册。永怀劬劳，孝贯天极。虞宾在位，百官承式。显显太岁，惟册宝是将。和鸾有容，龙旗孔扬。既至于庙，是承是告。奉迁后主，合侑文考。有主则止，有匹得行。遂旅豆笾，以及芼牲。明水太羹，有飶有澄。鼓钟钦钦，鼓瑟鼓琴。考悦妣安，蠲我德音。德音惟何，帝受纯嘏。不专斯飨，用赦天下。开释罪辜，赐逮九军。一人作孝，庶邦蒙仁。礼非天作，托始于圣。圣克正始，万世攸定。作述交善，神人胥庆。天谓皇帝，既付所覆。帝克孝治，奉亲以侑。其收丕祺，蕃衍后昆。万有亿年，继继存存。
紹興樂府
作者：宋翔
朝代：宋

天意回，皇母歸。
戢烽燧，敞宮闈，朝陽赫奕明鞠衣。
惟皇之孝，惟母之慈。
陳仙仗，薦壽巵。
從之冢后與庶妃，奏之九成與咸池。
沓珍瑞，駢福祺，山陬水裔咸熙熙。
惟天之象，與帝之宜。
千萬年，無窮期。
绍兴乐府
作者：宋翔
朝代：宋

天意回，皇母归。
戢烽燧，敞宫闱，朝阳赫奕明鞠衣。
惟皇之孝，惟母之慈。
陈仙仗，荐寿巵。
从之冢后与庶妃，奏之九成与咸池。
沓珍瑞，骈福祺，山陬水裔咸熙熙。
惟天之象，与帝之宜。
千万年，无穷期。
绍兴乐府
作者：宋翔
朝代：宋

天意回，皇母归。戢烽燧，敞宫闱，朝阳赫奕明鞠衣。惟皇之孝，惟母之慈。陈仙仗，荐寿卮。从之冢后与庶妃，奏之九成与咸池。沓珍瑞，骈福祺，山陬水裔咸熙熙。惟天之象，与帝之宜。千万年，无穷期。
乌鹊引
作者：宋自逊
朝代：宋

彼乌鹊兮，无异众禽之鸣。
吉凶在人兮，彼鸣何心。
吁嗟人兮，万物之灵。
不能自信兮，占吉凶於二禽。
點絳唇
作者：宋自道
朝代：宋

山雨初晴，餘寒猶在東風軟。滿庭苔蘚。青子無人見。好客不來，門外芳菲遍。難消遣。流鶯聲囀。坐看芭蕉展。
晝錦堂
作者：宋自遜
朝代：宋

荷葉龜遊，庭皋鶴舞，應是秋滿淮涯。昨夜將星明處，彷佛峨眉。干戈已淨銀河淡，塵沙不動翠煙微。邦人道，半月中秋，當歌不飲何為。誰知心事遠，但感慨登臨，白羽頻揮。恨不明朝出塞，獵獵旌旗。文南一失澶淵勁，夔門三箭武關奇。挑燈看，龍吼傳家舊劍，曾斬吳曦。
沁園春
作者：宋自遜
朝代：宋

歸去來兮，田園將蕪，雲胡不歸。既有詩千首，如斯者少，行年七十，從古來稀。地闕東南，天傾西北，人事何緣有足時。江湖上，轉不如前日，步步危機。石屏自有柴扉。佔海岸、潮頭岸一磯。喚綵衣孫子，攜壺挈榼，白頭翁媼，舉桉齊眉。身外聲名，世間夢幻，萬事一酲無是非。書來往，都不須長語，直寫心期。
烏鵲引
作者：宋自遜
朝代：宋

彼烏鵲兮，無異衆禽之鳴。
吉凶在人兮，彼鳴何心。
吁嗟人兮，萬物之靈。
不能自信兮，占吉凶於二禽。
眼兒媚
作者：宋齊愈
朝代：宋

霏霏疏影轉徵鴻。人語暗香中。小橋斜渡，西亭深院，水月朦朧。人間不是藏春處，玉笛曉霜空。江南樹樹，黃垂密雨，綠漲薰風。
盧行者偈
作者：宗澤
朝代：宋

休問東西南北，莫說之乎者也。
直饒神秀文□，不似老盧行者。
念奴嬌
作者：家鉉翁
朝代：宋

南來數騎，問征塵、正是江頭風惡。耿耿孤忠磨不盡，惟有老天知得。短棹浮淮。輕氈渡漢，回首觚稜泣。緘書欲上，驚傳天外清蹕。路人指示荒臺，昔漢家使者，曾留行跡。我節君袍雪樣明，俯仰都無愧色。送子先歸，慈顏未老，三徑有餘樂。逢人問我，為說肝腸如昨。
念奴嬌
作者：家鉉翁
朝代：宋

神仙何處，人盡道、我州三神之一。為問何年飛到此，拔地倚天無跡。縹緲瓊宮，溟茫朱戶，不與塵寰隔。翩然鶴下，時傳雲外訊息。露冷風清夜闌，夢高人過我，歡如疇昔。道骨仙風誰得似，談笑雲生几席。共踏銀虯，迫隨絳節，恍遇群仙集。雲韶九奏，不類人間金石。
歲暮傳易終成長吟書送景山茂實
作者：家鉉翁
朝代：宋

易乎易，萬古傳來惟一易。
羲文之心即是周孔心，問誰要於心外尋脚跡。
畫之前，妙處難爲言。
畫之後，乾坤實居萬化先。
誰將乾坤大父母，下與五十六卦爲等伍。
既道先天一字無，云何却以後天混入先天圖。
嗟吁平生粗知讀周易，只向本本原原認太極。
一易之外更無之，嗟哉何人更以三爲七。
欲知玄，問子雲。
欲知包，問子平。
欲知筮，當叩焦與京。
要識乾坤真面目，請將四聖之經閉戶十年讀。
聞楊和卿在館中讀易不去手贈以詩
作者：家鉉翁
朝代：宋

人人讀醫經，知尊黄與岐。
楊子讀醫經，乃以羲文周孔而爲歸。
易中有妙義，醫中之奧與易相表裏。
六十四卦字字是心法，八十一篇篇篇具易理。
神聖工巧莫向外邊求，潔凈精微只此本心是。
君觀恒卦字之文，左心右日合而成。
心體湛然絕纖翳，日新又新常惺惺。
要之醫經本自易經出，前聖作之後聖述。
子以醫心會易心，三部九候中間有太極。
贈河間隠者苑君年八十有一
作者：家鉉翁
朝代：宋

海上有三山，瀛洲居其一。
何年飛來神州赤縣東，其上至今猶有神仙宅。
龐眉皓首方瞳翁，喬松羨門乃其匹。
深衣大带儒中仙，不讀黄庭讀周易。
乾元用九獨探數之原，九九妙契乾策八十一。
萬事萬物從此始，衍之又衍至於千百億。
壽翁以金書玉籙長生符，不若壽翁以邵子先天周子一太極。
梅邊生意浩無窮，坐閲人間蟠桃幾回實。
題梅竹圖
作者：家鉉翁
朝代：宋

余家乎岷之下兮，有梅蕭蕭，有竹森森。
今洎乎瀛之野兮，秋草萋萋，黄沙冥冥。
有懷彼美兮在天一垠，夢不可即兮聊因其似而記其真。
真兮似兮，豈墨君筆史之可尋。
皓兮蒼兮，吾獨想其歲寒之心。
岁暮传易终成长吟书送景山茂实
作者：家铉翁
朝代：宋

易乎易，万古传来惟一易。羲文之心即是周孔心，问谁要于心外寻脚迹。画之前，妙处难为言。画之后，乾坤实居万化先。谁将乾坤大父母，下与五十六卦为等伍。既道先天一字无，云何却以后天混入先天图。嗟吁平生粗知读周易，只向本本原原认太极。一易之外更无之，嗟哉何人更以三为七。欲知玄，问子云。欲知包，问子平。欲知筮，当叩焦与京。要识乾坤真面目，请将四圣之经闭户十年读。
岁暮传易终成长吟书送景山茂实
作者：家铉翁
朝代：宋

易乎易，万古传来惟一易。
羲文之心即是周孔心，问谁要于心外寻脚迹。
画之前，妙处难为言。
画之后，干坤实居万化先。
谁将干坤大父母，下与五十六卦为等伍。
既道先天一字无，云何却以后天混入先天图。
嗟吁平生粗知读周易，只向本本原原认太极。
一易之外更无之，嗟哉何人更以三为七。
欲知玄，问子云。
欲知包，问子平。
欲知筮，当叩焦与京。
要识干坤真面目，请将四圣之经闭户十年读。
念奴矫·送陈正言
作者：家铉翁
朝代：宋

南来数骑，问征尘、正是江头风恶。耿耿孤忠磨不尽，惟有老天知得。短棹浮淮，轻毡渡汉，回首觚棱泣。缄书欲上，惊传天外清跸。
路人指示荒台，昔汉家使者，曾留行迹。我节君袍雪样明，俯仰都无愧色。送子先归，慈颜未老，三径有余乐。逢人问我，为说肝肠如昨。
赠河间隐者苑君年八十有一
作者：家铉翁
朝代：宋

海上有三山，瀛洲居其一。
何年飞来神州赤县东，其上至今犹有神仙宅。
庞眉皓前方瞳翁，乔松羡门乃其匹。
深衣大带儒中仙，不读黄庭读周易。
乾元用九独探数之原，九九妙契乾策八十一。
万事万物从此始，衍之又衍至于千百亿。
寿翁以金书玉录长生符，不若寿翁以邵子先天周子一太极。
梅边生意浩无穷，坐阅人间蟠桃几回实。
赠河间隐者苑君年八十有一
作者：家铉翁
朝代：宋

海上有三山，瀛洲居其一。何年飞来神州赤县东，其上至今犹有神仙宅。庞眉皓首方瞳翁，乔松羡门乃其匹。深衣大带儒中仙，不读黄庭读周易。乾元用九独探数之原，九九妙契乾策八十一。万事万物从此始，衍之又衍至于千百亿。寿翁以金书玉箓长生符，不若寿翁以邵子先天周子一太极。梅边生意浩无穷，坐阅人间蟠桃几回实。
赠河间隠者苑君年八十有一
作者：家铉翁
朝代：宋

海上有三山，瀛洲居其一。
何年飞来神州赤县东，其上至今犹有神仙宅。
庞眉皓首方瞳翁，乔松羡门乃其匹。
深衣大带儒中仙，不读黄庭读周易。
干元用九独探数之原，九九妙契干策八十一。
万事万物从此始，衍之又衍至于千百亿。
寿翁以金书玉箓长生符，不若寿翁以邵子先天周子一太极。
梅边生意浩无穷，坐阅人间蟠桃几回实。
闻杨和卿在馆中读易不去手赠以诗
作者：家铉翁
朝代：宋

人人读医经，知尊黄与岐。杨子读医经，乃以羲文周孔而为归。易中有妙义，医中之奥与易相表里。六十四卦字字是心法，八十一篇篇篇具易理。神圣工巧莫向外边求，洁净精微只此本心是。君观恒卦字之文，左心右日合而成。心体湛然绝纤翳，日新又新常惺惺。要之医经本自易经出，前圣作之后圣述。子以医心会易心，三部九候中间有太极。
闻杨和卿在馆中读易不去手赠以诗
作者：家铉翁
朝代：宋

人人读医经，知尊黄与岐。
杨子读医经，乃以羲文周孔而为归。
易中有妙义，医中之奥与易相表裏。
六十四卦字字是心法，八十一篇篇篇具易理。
神圣工巧莫向外边求，洁凈精微只此本心是。
君观恒卦字之文，左心右日合而成。
心体湛然绝纤翳，日新又新常惺惺。
要之医经本自易经出，前圣作之后圣述。
子以医心会易心，三部九候中间有太极。
闻杨和卿在馆中读易不去手赠以诗
作者：家铉翁
朝代：宋

人人读医经，知尊黄与岐。
杨子读医经，乃以羲文周孔而为归。
易中有妙义，医中之奥与易相表里。
六十四卦字字是心法，八十一篇篇篇具易理。
神圣工巧莫向外边求，洁净精微只此本心是。
君观恒卦字之文，左心右日合而成。
心体湛然绝纖翳，日新又新常惺惺。
要之医经本自易经出，前圣作之后圣述。
子以医心会易心，三部九候中间有太极。
题梅竹图
作者：家铉翁
朝代：宋

余家乎岷之下兮，有梅萧萧，
有竹森森。今洎乎瀛之野兮，
秋草萋萋，黄沙冥冥。
有怀彼美兮在天一垠，梦不可即兮聊因其似而记其真。
真兮似兮，岂墨君笔史之可寻。
存目·其一
作者：寇准
朝代：宋

诗题：残诗二句首句：有官居鼎鼐，无地起楼台。
存目·其二
作者：寇准
朝代：宋

诗题：残诗二句首句：传语崖州寇司户，人生何处不相逢。
存目·其一
作者：寇準
朝代：宋

詩題：殘詩二句首句：有官居鼎鼐，無地起樓臺。
存目·其二
作者：寇準
朝代：宋

詩題：殘詩二句首句：傳語崖州寇司戶，人生何處不相逢。
點絳唇
作者：寇準
朝代：宋

水陌輕寒，社公雨足東風慢。定巢新燕。溼雨穿花轉。象尺燻爐，拂曉停針線。愁蛾淺。飛紅零亂。側臥珠簾卷。
失調名
作者：寶月
朝代：宋

遙想天孫離別後，一宵歡會，暫停極杼。
念奴嬌
作者：寶月
朝代：宋

延陵福緒，藹遺芳餘慶，直至如今。帝錫朋龜曾獻策，早揖丹桂華簪。一代榮名，三州遺愛，留入歌吟。歸來湖山付得，依舊閒心。延賞報德推封。名遷書監，喜天恩重臨。拜舞龍香還注想，丹闕拖紫垂金。酒滿霞觴，期君眉壽，千歲與披衿。年年風月，兩行門外桐陰。
點絳唇
作者：寶月
朝代：宋

春遇瑤池，長空飛下殘英片。素光圍練。寒透笙歌院。莫把壽陽，妝信傳書箭。掩香面。漢宮尋遍。月裡還相見。
存目·其二
作者：尤袤
朝代：宋

诗题：送赵成都二首首句：蜀道当谋帅，不但元戎贵。
存目·其二
作者：尤袤
朝代：宋

詩題：送趙成都二首首句：蜀道當謀帥，不但元戎貴。
尉遲杯
作者：尹公遠
朝代：宋

冰弦語。在竹樹、院落深深處。當年野草閒花，何許浮雲飛絮。徵鴻止止，縱汗漫、遊人遠回顧。遲瓊樓、五色簾開，喚醒玄鶴飛舞。何事夢斷湖山，尚九里松聲，八月潮怒。三十年餘池臺淚，應不為、花奴羯鼓。想天上、群仙老矣，甚比似、人間更愁苦。倩畫闌、留住西風，莫教愁入雲去。
齊天樂
作者：尹公遠
朝代：宋

江湖千里秋風客，翩然白雲黃鵠。石鼎煙霏，篆書紅溼，隨處菊香泉綠。幅巾野服。盡掃葉開門，抱琴聽瀑。何事蓬壺，歸來獨待海濤陸。盧鴻舊時隱處，想斜陽草樹，水榭雲屋。麈尾玄玄，筆花語語，剪盡雨窗殘燭。黃庭誤讀。且東老留詩，採和歌曲。後日重尋，洞天三十六。
皇雅十首 其三 耆武
作者：尹洙
朝代：宋

耆武定功，时惟二方。淮服其乂，海南遂荒。孰孱而盭，孰暴而猖。自底不譓，乃终灭亡。帝戒二俘，同即尔诛。予惟民无辜，休息是图。时其辑矣，宁威独夫。帝嗟污邦，久罹于兵。或暴下以征，或敷虐以刑。予命中典，协于图经。民服德音，室家以宁。